pythainlp/thai-wiki-dataset-v4 huggingface dataset:
พระยาราชสีหยศ (หม่อมราชวงศ์เพิก ดารากร)

พระยาราชสีหยศ (หม่อมราชวงศ์เพิก ดารากร) (9 กันยายน พ.ศ. 2406 - 7 กันยายน พ.ศ. 2475) เป็นโอรสของพระวรวงศ์เธอ พระองค์เจ้าจันทรสุเทพ เป็นนัดดาของพระเจ้าบรมวงศ์เธอ กรมหมื่นศรีสุเทพ และเป็นปนัดดาในพระบาทสมเด็จพระพุทธยอดฟ้าจุฬาโลกมหาราช
หม่อมราชวงศ์เพิก ดารากร เกิดเมื่อวันที่ 9 กันยายน พ.ศ. 2406 รับราชการในกรมช่างมหาดเล็ก เป็นหม่อมอนุยันต์ศิริวงศ์ ราชินิกูล ถือศักดินา ๘๐๐ เมื่อวันที่ 5 พฤษภาคม พ.ศ. 2436 เลื่อนเป็นพระยาราชสีหยศ มีราชการในกรมมหาดเล็ก ถือศักดินา ๑๖๐๐ โดยได้เข้ารับพระราชทานสัญญาบัตรที่ พระที่นั่งดุสิตมหาปราสาท เมื่อวันที่ 8 ธันวาคม พ.ศ. 2462 ถึงแก่อนิจกรรมเมื่อวันที่ 7 กันยายน พ.ศ. 2475 อายุ 69 ปีด้วยโรควัณโรค พระราชทานเพลิงศพ ณ ปรำเชิง พระบรมบรรพต วัดสระเกศราชวรมหาวิหาร เมื่อวันที่ 29 ธันวาคม พ.ศ. 2475 ในการนี้ได้พระราชทานหีบทองลายสลัก รถยนต์รับศพ กลองชะนะแดง 10 จ่าปี่ 1 ผ้าไตร 3 ไตร เงิน 1000 สตางค์ และผ้าขาว 4 พับ
หม่อมทวีวงศ์ถวัลยศักดิ์ (หม่อมราชวงศ์เฉลิมลาภ ทวีวงศ์)

พลตรี หม่อมทวีวงศ์ถวัลยศักดิ์ (หม่อมราชวงศ์เฉลิมลาภ ทวีวงศ์) เดิมชื่อ หม่อมราชวงศ์ภิรมย์เฉลิมลาภ ทวีวงศ์ เป็นโอรสของหม่อมเจ้าอุดมดิเรกลาภ ทวีวงศ์ (พระโอรสในพระเจ้าบรมวงศ์เธอ กรมหมื่นภูธเรศธำรงศักดิ์) กับหม่อมเฉื่อย ทวีวงศ์ ณ อยุธยา (สกุลเดิม จารุจินดา) เป็นอดีตองคมนตรี, ราชองครักษ์พิเศษ, นายทหารพิเศษประจำกรมทหารราบที่ 1 มหาดเล็กรักษาพระองค์, เลขาธิการพระราชวัง และผู้อำนวยการสำนักงานทรัพย์สินส่วนพระมหากษัตริย์
ประวัติ.
หม่อมราชวงศ์เฉลิมลาภ ทวีวงศ์ เกิดเมื่อวันที่ 7 สิงหาคม พ.ศ. 2444 ณ วังกรมหมื่นภูธเรศธำรงศักดิ์ ตำบลแพร่งภูธร (สำราญราษฎร์) จังหวัดพระนคร 
เมื่ออายุ 10 ปี บิดาได้นำขึ้นเฝ้าถวายตัวแด่สมเด็จพระศรีพัชรินทราบรมราชินีนาถ พระบรมราชชนนีพันปีหลวง โดยได้ทรงโปรดเกล้าฯให้หม่อมราชวงศ์ภิรมย์เฉลิมลาภเข้าศึกษาในโรงเรียนมหาดเล็กหลวง 
เมื่ออายุราว 13-14 ปี สมเด็จพระศรีพัชรินทราบรมราชินีนาถ พระบรมราชชนนีพันปีหลวง ทรงโปรดให้เข้าไปเฝ้าฯ ถวายตัวเป็นมหาดเล็กในพระบาทสมเด็จพระมงกุฎเกล้าเจ้าอยู่หัว ต่อมาเมื่อวันที่ 29 กันยายน พ.ศ. 2458 พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ แต่งตั้งให้เป็นมหาดเล็กรับใช้ รุ่นแรก คนที่ 5 รับราชการสนองพระเดชพระคุณ และโปรดเกล้าฯ ให้ตัดคำว่า "ภิรมย์" นำหน้าชื่อออก ด้วยทรงพระราชดำริว่าชื่อยาวเกินไป แต่นั้นมาจึงมีชื่อว่า หม่อมราชวงศ์เฉลิมลาภ ทวีวงศ์ 
ต่อมา พระบาทสมเด็จพระมงกุฎเกล้าเจ้าอยู่หัว ได้ทรงพระกรุณาโปรดเกล้าฯ ให้หม่อมราชวงศ์เฉลิมลาภ ทวีวงศ์ ไปศึกษาเล่าเรียน ณ ประเทศอังกฤษ ด้วยพระราชทรัพย์ส่วนพระองค์ 
พ.ศ. 2467 ได้สำเร็จการศึกษาจากมหาวิทยาลัยเคมบริดจ์ ปริญญาตรี บี.เอ. เกียรตินิยมทางรัฐศาสตร์ ต่อมาในปี พ.ศ. 2494 มหาวิทยาลัยเคมบริดจ์ ประเทศอังกฤษ ได้มอบปริญญามหาบัณฑิตกิตติมศักดิ์ (เอ็ม.เอ.) ให้อีกวาระหนึ่ง
การรับราชการ.
เมื่อสำเร็จการศึกษาจากประเทศอังกฤษ หม่อมราชวงศ์เฉลิมลาภ ทวีวงศ์ ได้กลับมารับราชการในตำแหน่งต่าง ๆ ในกระทรวงมหาดไทย เช่น
รับพระราชทานบรรดาศักดิ์.
หม่อมราชวงศ์เฉลิมลาภ ทวีวงศ์ ได้รับพระราชทานบรรดาศักดิ์ หม่อมราชนิกุล เป็นหม่อมทวีวงศ์ถวัลยศักดิ์ เมื่อวันที่ 10 พฤศจิกายน พ.ศ. 2472 
ชีวิตส่วนตัว.
ในปีพ.ศ. 2476 พระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ทรงประกอบพิธีสมรสพระราชทานแก่หม่อมทวีวงศ์ถวัลยศักดิ์กับหม่อมราชวงศ์ทิพยวดี ชยางกูร ธิดา หม่อมเจ้าสฤษดิเดช ชยางกูร และ หม่อมเนื่อง ชยางกูร ณ อยุธยา (สกุลเดิม ณ นคร) มีธิดา 2 คน 
ภายหลังจากที่หม่อมราชวงศ์ทิพยวดี ถึงแก่กรรมแล้วจึงได้สมรสกับ หม่อมราชวงศ์พรพรรณ ชยางกูร ธิดา หม่อมเจ้าสฤษดิเดช ชยางกูร และ หม่อมเนื่อง ชยางกูร ณ อยุธยา เมื่อ พ.ศ. 2491
ถึงแก่อสัญกรรม.
พลตรี หม่อมทวีวงศ์ถวัลยศักดิ์ ถึงแก่อสัญกรรมเมื่อวันที่ 27 ตุลาคม พ.ศ. 2513 สิริรวมอายุได้ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้รับการศพไว้ในพระบรมราชานุเคราะห์โดยตลอด และได้ทรงบำเพ็ญพระราชกุศลพระราชทานหลายครั้ง ในวันอังคารที่ 23 กุมภาพันธ์ พ.ศ. 2514 เวลา 17.00 น. ได้เสด็จพระราชดำเนินพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส 
เครื่องราชอิสริยาภรณ์.
พลตรี หม่อมทวีวงศ์ถวัลยศักดิ์ (หม่อมราชวงศ์เฉลิมลาภ ทวีวงศ์) ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
หม่อมเจ้าอุดมดิเรกลาภ ทวีวงศ์

มหาอำมาตย์ตรี หม่อมเจ้าอุดมดิเรกลาภ ทวีวงศ์ (11 กุมภาพันธ์ พ.ศ. 2419 – 5 มิถุนายน พ.ศ. 2484) เป็นพระโอรสในพระเจ้าบรมวงศ์เธอ กรมหมื่นภูธเรศธำรงศักดิ์ ประสูติแต่หม่อมแส ทวีวงศ์ ณ อยุธยา
พระประวัติ.
หม่อมเจ้าอุดมดิเรกลาภ ทวีวงศ์ เป็นพระโอรสในพระเจ้าบรมวงศ์เธอ กรมหมื่นภูธเรศธำรงศักดิ์ ประสูติแต่หม่อมแส ทวีวงศ์ ณ อยุธยา เมื่อวันที่ 11 กุมภาพันธ์ พ.ศ. 2419 ได้รับพระราชทานพระนามจากพระบาทสมเด็จพระจุลจอมเกล้าเจ้าอยู่หัว เมื่อวันที่ 26 เมษายน พ.ศ. 2420 พร้อมกับหม่อมเจ้าสุนทรารมณ์ เชฐภคินี ต่อมาทรงเข้ารับราชการในกรมสรรพากร จนได้รับตำแหน่งสูงสุดที่ผู้ช่วยอธิบดีกรมสรรพากร มียศที่ มหาอำมาตย์ตรี มีผลงานที่สำคัญ คือ ประชุมบทเห่เรือ จัดพิมพ์ขึ้นเพื่อแจกในการพระกฐินพระราชทาน เมื่อปี พ.ศ. 2467
หม่อมเจ้าอุดมดิเรกลาภ ทวีวงศ์ สิ้นชีพตักษัยเมื่อวันที่ 5 มิถุนายน พ.ศ. 2484 สิริชันษา 65 ปี
ครอบครัว.
หม่อมเจ้าอุดมดิเรกลาภ มีหม่อมและโอรสธิดา ดังนี้
หม่อมหลวงพัวพันธ์ (ราชสกุลเดิม ศิริวงศ์; ธิดาในหม่อมราชวงศ์เล็ก ศิริวงศ์) มีธิดาด้วยกัน คือ 
หม่อมราชวงศ์ลมุล (ราชสกุลเดิม สุประดิษฐ์; ธิดาในหม่อมเจ้าสง่างาม สุประดิษฐ์) ไม่มีโอรสธิดาด้วยกัน
หม่อมเฉื่อย (สกุลเดิม จารุจินดา) มีโอรสธิดาด้วยกันสี่คน คือ 
หม่อมอบ มีโอรสด้วยกันหนึ่งคน คือ
หม่อมวรรณ มีธิดาด้วยกันหนึ่งคน คือ
เมอร์คิวรีโมโนฟลูออไรด์

เมอร์คิวรีโมโนฟลูออไรด์  เป็นสารประกอบเคมีที่ประกอบด้วยปรอท และฟลูออรีน ที่มีสูตร Hg2F2 ประกอบด้วยลูกบาศก์ผลึกสีเหลืองขนาดเล็กที่เปลี่ยนเป็นสีดำเมื่อสัมผัสกับแสง
การสังเคราะห์.
เมอร์คิวรีโมโนฟลูออไรด์ จัดทำโดยการทำปฏิกิริยาของ เมอร์คิวรีคาร์บอเนต ด้วยกรดไฮโดรฟลูออริก:
Hg2CO3 + 2 HF → Hg2F2 + CO2 + H2O
การเกิดปฏิกิริยา.
เมื่ออยู่ในน้ำ เมอร์คิวรี(I) ฟลูออไรด์ จะไฮโดรไลซ์ธาตุปรอทเหลว, เมอร์คิวรี(II) ออกไซด์ และกรดไฮโดรฟลูออริก:
Hg2F2 + H2O → Hg + HgO + 2 HF
เซอร์โคเนียม(IV) คลอไรด์

เซอร์โคเนียม(IV) คลอไรด์  เป็นสารประกอบอนินทรีย์ที่ใช้งานบ่อยเป็นสารตั้งต้นในสารประกอบอื่น ๆ ของเซอร์โคเนียม เป็นสีขาวละลายของแข็งไฮโดรไลซ์อย่างรวดเร็วในอากาศชื้น
การสังเคราะห์.
การแปลงนี้จะก่อให้เกิดการรักษาออกไซด์ที่มีคาร์บอนเป็นออกไซด์ "getter" และคลอรีน
ZrO2 + 2 C + 2 Cl2 → ZrCl4 + 2 CO
กระบวนการมาตราส่วนในห้องปฏิบัติการที่ใช้คาร์บอนเตตระคลอไรด์ ในแทนที่คาร์บอน และคลอรีน:
ZrO2 + 2 CCl4 → ZrCl4 + 2 COCl2
ชิจิบุ

ชิจิบุ  เป็นนครในจังหวัดไซตามะ ประเทศญี่ปุ่น ในปี ค.ศ. 2023 มีจำนวนประชากร 57,382 คน 
ภูมิศาสตร์.
ชิจิบุตั้งอยู่ทางทิศตะวันตกสุดของจังหวัดไซตามะ มีขนาดพื้นที่ใหญ่ที่สุดของจังหวัด มีภูมิประเทศเป็นภูเขาซึ่งแตกต่างจากเมืองอื่นในจังหวัดไซตามะ แต่พื้นที่ส่วนใหญ่อยู่ในเขตอุทยานแห่งชาติชิจิบูตามาไก ส่วนประชาชนนิยมอาศัยอยู่ในบริเวณที่ราบแม่น้ำอารากาวะ
ภูมิประเทศของชิจิบุไม่เหมาะสมต่อการทำเกษตรกรรม ประชาชนจึงนิยมเลี้ยงไหม และการทำอุตสาหกรรมหินปูนบริเวณภูเขาบูโก นอกจากนี้ด้วยภูมิประเทศที่เป็นภูเขาสวยงามจึงเป็นสถานที่เที่ยวทางธรรมชาติที่สำคัญอีกแห่งที่ไม่ไกลจากโตเกียว
ประวัติศาสตร์.
ชิจิบุได้รับการจัดตั้งขึ้นเป็นนครเมื่อวันที่ 1 เมษายน พ.ศ. 2493 แต่ในอดีตชิจิบุมีสถานะเป็นจังหวัดตั้งแต่ก่อนยุค นารา ต่อมาถูกรวมเข้ากับจังหวัด มูซาชิ ในศตวรรษที่ 7 ชิจิบุเจริญเติบโตในฐานะตลาดกลางของเขตและเป็นเมืองใกล้เคียงศาลเจ้าชิจิบุ ชื่อเดิมของเมืองคือ โอมิยะ ซึ่งแปลว่า "ศาลเจ้าใหญ่" มีที่มาจากศาลเจ้านี้ นับตั้งแต่การจัดตั้งเป็นนครในปี พ.ศ. 2493 พื้นที่ของเมืองได้ขยายตัวผ่านการควบรวมหลายครั้ง โดยครั้งล่าสุดเกิดขึ้นในปี พ.ศ. 2548
ประชากรศาสตร์.
จากข้อมูลประชากรญี่ปุ่น จำนวนประชากรในชิจิบุลดลลงในช่วง 60 ปีที่ผ่านมา
ซาวน์ดิงเดอะเซเวนท์ทรัมเปต

ซาวน์ดิงเดอะเซเวนท์ทรัมเปต  เป็นอัลบั้มแรกของ อะเว็นจด์เซเวนโฟลด์ วางขายครั้งแรกในปี พ.ศ. 2544 บันทึกโดย กูดไลฟ์เรเคิดดิงส์ และถูกวางขายอีกครั้งในปี พ.ศ. 2545 โดย โฮปเลสเรเคิดส์
เหรียญพิทักษ์รัฐธรรมนูญ

เหรียญพิทักษ์รัฐธรรมนูญ (The Safeguarding the Constitution Medal) เป็นเหรียญสำหรับพระราชทานเป็นบำเหน็จความกล้าหาญ สำหรับพระราชทานแก่ ผู้ช่วยเหลือราชการทั้งฝ่ายทหารและพลเรือนในการปราบกบฏบวรเดช เมื่อพ.ศ. 2476 ปัจจุบัน พ้นสมัยพระราชทานแล้ว
ประวัติ.
ฝ่ายอำนาจเก่า ซึ่งนำโดยพลเอก พระวรวงศ์เธอ พระองค์เจ้าบวรเดช เป็นนายทหารระดับผู้ใหญ่ซึ่งหมดอำนาจลงหลังจากการปฏิวัติ 2475 เกิดความไม่พอใจ จึงได้ก่อการกบฏเมื่อวันที่ 11 ตุลาคม 2476 และลงเอยด้วยความพ่ายแพ้ หลังจากนั้นรัฐบาลของพระยาพหลพลพยุหเสนา (พจน์ พหลโยธิน) และสภาผู้แทนราษฏรก็ได้ประชุมเสนอพระราชบัญญัติเหรียญพิทักษ์รัฐธรรมนูญเป็นบำเหน็จความชอบ แก่ผู้ช่วยเหลือราชการทั้งฝ่ายทหาร และพลเรือนในการปราบกบฏบวรเดช จากนั้นจึงนำขึ้นเพื่อทูลเกล้าทูลกระหม่อมถวายพระบาทสมเด็จพระปกเกล้าเจ้าอยู่หัวเพื่อลงพระปรมาภิไธย และประกาศใช้เมื่อวันที่ 9 ธันวาคม 2476
ลักษณะเหรียญ.
เป็นเหรียญทรงสีเหลี่ยมจตุรัสกว้างด้านละ 23 มิลลิเมตร ด้านหน้ามีภาพสมุดรัฐธรรมนูญวางบนพานแว่นฟ้าสองชั้น อยู่ภายในวงพวงมาลัยชัยพฤกษ์ แผ่รัศมีกระจายทั่วมณฑล ด้านหลัง มีรูปพระสยามเทวาธิราชทรงพระขรรค์ในท่าประหารปรปักษ์ ยืนลอยอยู่เหนือตัวอักษรตามขอบล่างว่า "ปราบกบฏ พ.ศ. ๒๔๗๖" ภายใต้ห่วงอันมีอักษรว่า "พิทักษ์รัฐธรรมนูญ" แพรแถบสีธงไตรรงค์ กว้าง 28 มิลลิเมตร ห้อยบนแพรแถบมีเข็มโลหะทองแดงรมดำ จารึกอักษรว่า "สละชีพเพื่อชาติ"
การศึกษาเพื่อปวงชน

การศึกษาเพื่อปวงชน  เป็นการเคลื่อนไหวระดับนานาชาติดำเนินการโดยองค์การยูเนสโก เพื่อส่งเสริมให้ประชาชนในแต่ละประเทศทั้งเด็ก วัยรุ่นและผู้ใหญ่ได้รับการศึกษาอย่างทั่วถึงโดยไม่มีการแบ่งแยกการปฏิบัติภายในปี ค.ศ. 2015 ยูเนสโกในฐานะผู้นำของการเคลื่อนไหวนี้ได้ร่วมมือกับนานาชาติในการบรรลุเป้าหมายการศึกษาเพื่อปวงชน โดยได้สร้างความร่วมมือกับรัฐบาล หน่วยงานการพัฒนา หน่วยงานภาคสังคม องค์กรที่ไม่ใช่ของรัฐและสื่อ แต่มีเพียงบางส่วนเท่านั้นที่สามารถไปถึงเป้าหมายที่ตั้งไว้ได้ เป้าหมายของการศึกษาเพื่อปวงชนเป็นส่วนหนึ่งที่จะช่วยให้บรรลุเป้าหมายการพัฒนาสหัสวรรษทั้ง 8 ข้อ โดยเฉพาะอย่างยิ่งในส่วนของข้อที่ 2 ที่เน้นส่งเสริมให้เกิดการศึกษาขั้นประถมศึกษาและข้อที่ 3 ที่เน้นความเท่าเทียมกันทางเพศในการเข้าถึงการศึกษา ซึ่งเป้าหมายการพัฒนาสหัสวรรษนั้นต้องประสบความสำเร็จภายในปี ค.ศ. 2015 คณะทำงานด้านการศึกษาเพื่อปวงชนได้ก่อตั้ง Global Partnership for Education เพื่อช่วยพัฒนาคุณภาพของการศึกษาในชั้นประถม ให้ประชาชนในประเทศที่ยากจนสามารถเข้าถึงการศึกษาแบบให้เปล่าและมีคุณภาพได้
ปลาหมอ (สกุล)

ปลาหมอ เป็นชื่อสกุลของปลาน้ำจืดในวงศ์ปลาหมอ (Anabantidae) ใช้ชื่อสกุลว่า "Anabas" (/อะ-นา-เบส/)
ลักษณะที่สำคัญของปลาในสกุลนี้คือ จุดเริ่มต้นของครีบหลังอยู่ด้านหน้าจุดเริ่มต้นของครีบอก และฐานของครีบหลังยาวกว่าฐานของครีบก้น มีฟันเป็นทรงกรวยลักษณะแหลมคม ไม่มีฟันที่เพดานปาก
มีขนาดโตเต็มที่ประมาณ 20 เซนติเมตร พบกระจายทั่วไปในภูมิภาคเอเชียอาคเนย์และฟิลิปปินส์
พบเพียง 2 ชนิดเท่านั้น คือ
นอกจากนี้แล้ว ปลาในสกุลนี้เดิมทียังเคยใช้เป็นชื่อสกุลของปลาในวงศ์เดียวกันนี้อีกหลายชนิดที่พบในทวีปแอฟริกา แต่ปัจจุบันนี้ได้กลายเป็นชื่อพ้องไปแล้ว ได้แก่
สกุลปลาหมอทะเล

สกุลปลาหมอทะเล ("Epinephelus") เป็นสกุลของปลาทะเลจำพวกหนึ่งในวงศ์ Serranidae นับเป็นปลาขนาดใหญ่ มีรูปร่างโดยรวม คือ ร่างยาวอ้วนป้อม แบนข้างเล็กน้อย เกล็ดมีขนาดเล็ก สีตามตัวและครีบเป็นดอกดวง แต้ม หรือบั้ง ฉูดฉาดหรือคล้ำทึบแตกต่างกัน ขึ้นอยู่กับชนิดและขนาด พบอาศัยอยู่ตามบริเวณแนวปะการัง โขดหินใกล้ชายฝั่งหรือเกาะ บางครั้งอาจพบว่ายเข้ามาหากินบริเวณปากแม่น้ำที่เป็นน้ำกร่อยได้ด้วย 
ปลาหมอทะเลกระจายพันธุ์ในทะเลและมหาสมุทรเขตอบอุ่นทั่วโลก ทั้ง มหาสมุทรแอตแลนติก, มหาสมุทรแปซิฟิก, มหาสมุทรอินเดีย มีจำนวนสมาชิกในสกุลนี้ราว 99 ชนิด นับว่ามากที่สุดในวงศ์นี้ โดยชนิดที่ใหญ่ที่สุด คือ ปลาหมอทะเล ("E. lanceolatus") ที่ใหญ่ที่สุดได้เกือบ 3 เมตร และหนักได้ราว 200 กิโลกรัม
สำหรับในภาษาไทยจะคุ้นเคยเรียกชื่อปลาในสกุลนี้เป็นอย่างดีในชื่อ "ปลาเก๋า" หรือ "ปลากะรัง"
งูเหลือม (สกุล)

งูเหลือม หรือ งูหลาม เป็นสกุลของงูไม่มีพิษในวงศ์งูเหลือม (Pythonidae) ใช้ชื่อสกุลว่า "Python" (/ไพ-ธอน/) อาศัยอยู่ในเขตร้อนและบริเวณกึ่งเขตร้อนในซีกโลกตะวันออก
ชื่อ "python" ได้รับการเสนอโดย François Marie Daudin ใน ค.ศ. 1803 ใช้เรียกงูเหลือมไม่มีพิษ
ปัจจุบันมีงูเหลือมชนิดที่ได้รับการยอมรับเป็นลำดับขั้นที่ถูกต้อง 10 ชนิด
อนุกรมวิธาน.
ใน ค.ศ. 1993 มีงูเหลือมที่ได้รับการยอมรับเป็นลำดับขั้นที่ถูกต้อง 7 ชนิด
เมื่อตามการวิเคราะห์วิวัฒนาการชาติพันธุ์ มีงูเหลือมที่ได้รับการยอมรับระหว่าง 7 ถึง 13 ชนิด
ที่อยู่อาศัย.
ในทวีปแอฟริกา สามารถพบงูเหลือมในเขตร้อนตอนใต้ของทะเลทรายสะฮารา แต่ไม่พบในบริเวณปลายตะวันตกเฉียงใต้สุดของแอฟริกาตอนใต้ (จังหวัดเวสเทิร์นเคป) หรือในเกาะมาดากัสการ์ ส่วนในทวีปเอเชียพบในบริเวณตั้งแต่บังกลาเทศ เนปาล อินเดีย ปากีสถาน และศรีลังกา (รวมหมู่เกาะนิโคบาร์) ผ่านพม่า ทางตะวันออกถึงอินโดจีน จีนตอนใต้ ฮ่องกง และมณฑลไหหลำ และในมาเลเซีย อินโดนีเซีย กับฟิลิปปินส์
รุกราน.
มีบางคนเสนอแนะว่างูเหลือมสายพันธุ์ "P. bivittatus" และ "P. sebae" มีศักยภาพที่จะเป็นสายพันธุ์รุกรานที่เป็นปัญหาได้ในรัฐฟลอริดาใต้
ศัพทมูลวิทยา.
คำว่า "Python" มาจากศัพท์ภาษาละตินว่า 'pȳthon' และจากศัพท์ภาษากรีกว่า 'πύθων' ทั้งสองคำสื่อถึง "งูที่ถูกสังหาร ซึ่งมีชื่อในเรื่องเล่าว่าไพธูส (Pytheus)..."
ปลาซักเกอร์ไฮฟิน

ปลาซักเกอร์ไฮฟิน  เป็นชื่อสกุลของปลาน้ำจืดจำพวกหนึ่งในอันดับปลาหนัง ในวงศ์ปลาซักเกอร์ (Loricariidae) ซึ่งถือว่าได้เป็นวงศ์ใหญ่ ใช้ชื่อสกุลว่า "Pterygoplichthys" (/เทอ-รี-โก-พลิค-ธีส/) โดยมาจากภาษากรีก คำว่า πτέρυγ- (pteryg-) หมายถึง "ปีก", (hoplon) - อาวุธ และ ἰχθύς (ichthys) หมายถึง "ปลา"
มีลำตัวสั้น ท่อนหางค่อนข้างยาว หัวและลำตัวปกคลุมด้วยเกล็ดที่เปลี่ยนเป็นแผ่นกระดูก ลำตัวแต่ละข้างมีเกล็ดเป็นสันแข็งสี่หรือห้าแถว พาดยาวตามลำตัว ท่อนหางค่อนข้างกลม จะงอยปากยาวและปลายทู่ ปากอยู่ใต้จะงอยปาก มีฟันเล็กละเอียดเป็นซี่โค้งเรียงเป็นแถวที่ขากรรไกรบนและล่างแห่งละหนึ่งแถว ช่องเหงือกแคบมาก ครีบหลังสูงมีก้านครีบแขนง 12-14 แถว ก้านครีบเดี่ยวของครีบหลังค่อนข้างใหญ่และยืดหยุ่นได้ ครีบก้นสั้น ครีบท้องมีก้านครีบแขนงหกก้าน ครีบอกมีก้านครีบเดี่ยวเป็นเงี่ยงแข็งหนึ่งก้าน ครีบไขมันเล็กมีเงี่ยงแข็งอยู่ด้านหน้าหนึ่งก้าน 
พบกระจายพันธุ์อยู่ในทวีปอเมริกาใต้ ในระบบแม่น้ำสายใหญ่ ๆ เช่น แอมะซอน, โอรีโนโก, เซาฟรังซีสกู, มักดาเลนา, ปารานา มีขนาดใหญ่สุดราว 2 ฟุต แต่ขนาดโดยเฉลี่ยคือหนึ่งฟุต
เป็นปลาที่ใช้บริโภคกันในท้องถิ่น โดยเฉพาะปลาตัวเมียที่มีไข่เต็มท้อง และนิยมเลี้ยงเป็นปลาสวยงาม เพื่อทำความสะอาดตู้เลี้ยง แต่ก็กลายมาเป็นปัญหาด้านสิ่งแวดล้อมในเรื่องชนิดพันธุ์ต่างถิ่นในหลายพื้นที่
ปลากระดี่ช็อกโกแลต (สกุล)

ปลากระดี่ช็อกโกแลต เป็นชื่อสกุลของปลาน้ำจืดขนาดเล็กจำพวกหนึ่ง ใช้ชื่อสกุลว่า "Sphaerichthys" ในวงศ์ย่อย Luciocephalinae อันเป็นในวงศ์ใหญ่ Osphronemidae วงศ์เดียวกับปลาในปลากัด ("Betta" spp.) และปลากริม ("Trichopsis" spp.)
รูปร่างโดยรวมของปลาในสกุลนี้ คือ มีลำตัวขนาดเล็ก มีรูปร่างบาง แบนข้าง ส่วนหัวแหลม ตากลมโตมีขนาดใหญ่ มีสีลำตัวออกไปทางสีน้ำตาลเข้มหรือสีน้ำตาลแดงเหมือนช็อกโกแลต อันเป็นที่มาของชื่อ โดยที่ปลาตัวผู้จะมีสีแดงสดกว่าตัวเมีย และที่สำคัญคือ มีจุดเด่นที่เห็นได้ชัดคือ มีลายพาดขวางลำตัวเหมือนสร้อยสีขาว 3-4 ขีด (คำว่า "Sphaerichthys" ซึ่งเป็นชื่อสกุลหมายถึง วงกลม)ขนาดลำตัวโดยเฉลี่ยประมาณ 6 เซนติเมตร
เป็นปลาที่พบได้ในมาเลเซีย, เกาะบอร์เนียว และเกาะสุมาตรา ในอินโดนีเซียเท่านั้น พบทั้งสิ้น 4 ชนิดนี้
เป็นปลาที่นิยมเลี้ยงเป็นปลาสวยงาม โดยเฉพาะในชนิด "S. osphromenoides" แต่ทว่าเป็นปลาที่เลี้ยงให้รอดได้ยากมากชนิดหนึ่ง เพราะเป็นปลาที่อาศัยอยู่ในน้ำที่มีอุณหภูมิค่อนข้างต่ำ คือ ประมาณ 28-29 เซลเซียส และมีสภาพความเป็นกรดของน้ำเล็กน้อยคือ ประมาณ 6-6.5 pH การผสมพันธุ์และวางไข่เหมือนกับปลาในวงศ์นี้สกุลอื่น ๆ คือ ตัวผู้เป็นฝ่ายก่อหวอดและเฝ้าดูแลจนฟักเป็นตัว แต่ทว่าเมื่อฟักเป็นตัวแล้ว ปลาตัวพ่อจะกินลูกของตัวเอง ซึ่งผู้ที่เลี้ยงจะต้องตักพ่อปลาออก
ปลาพาราไดซ์ (สกุล)

ปลาพาราไดซ์ หรือ ปลาสวรรค์  เป็นสกุลของปลาน้ำจืดขนาดเล็กสกุลหนึ่ง จัดอยู่ในวงศ์ Macropodinae และอยู่ในวงศ์ใหญ่ Osphronemidae ใช้ชื่อสกุลว่า "Macropodus" (/แม็ค-โคร-โพ-ดัส/)
ศัพทมูลวิทยา.
โดยคำว่า "Macropodus" ที่ใช้เป็นชื่อสกุลนั้น มาจากภาษาละติน คำว่า "Macro" หมายถึง "ใหญ่" และ "podus" หมายถึง "เท้า" (ในบริบทนี้หมายถึง ครีบ) 
และชื่อสามัญที่เรียกว่า ปลาพาราไดซ์ นั้น มีที่มาจากยอดเขาลูกหนึ่ง ซึ่งเป็นยอดเขาที่แบ่งระหว่างเวียดนามเหนือและเวียดนามใต้ ใกล้กับเมืองดานัง และอยู่ทางใต้ของเมืองเว้ ซึ่งยอดเขานี้มีชื่อเรียกว่า "ยอดเขาสวรรค์" (Heaven's peak) มีระดับความสูงจากระดับน้ำทะเลราว 1,500 เมตร ซึ่งบริเวณแถบนั้นเป็นแหล่งกำเนิดของปลาพาราไดซ์
ลักษณะและถิ่นกระจายพันธุ์.
มีขนาดความยาวลำตัว ประมาณ 7.5 เซนติเมตร มีลำตัวค่อนข้างกว้าง แบนข้าง หัวเล็ก นัยน์ตาโต ปากอยู่หน้าสุด ริมฝีปากยืดหดได้ มีฟันบนกระดูกเพดานปาก เส้นข้างตัวไม่สมบูรณ์ มีลักษณะเด่นอยู่ที่ครีบหลัง ครีบหลัง ครีบท้อง และครีบก้น มีปลายที่ยื่นยาวเป็นเส้นสวยงาม ครีบท้องและครีบหางเป็นสีส้มแดงหรือสีต่าง ๆ ต่างออกไปตามแต่ชนิด ครีบหลังมีก้านครีบแขนงไม่เกิน 10 ก้าน ครีบหลังและครีบก้นมีขนาดใกล้เคียงกัน ครีบอกบางใส ครีบท้องมีก้านครีบเดี่ยว อันแรกยื่นออกมาเป็นเส้นยาว ครีบหางมีปลายครีบตัดตรง แต่ในบางตัวหรือบางชนิดอาจแย่งออกเป็นแฉกต่าง ๆ ได้ สีพื้นลำตัวโดยมากเป็นสีเขียวมีลายสีส้มขวางลำตัว ตัวผู้จะมีสีสันสวยสดกว่าตัวเมีย และมีขนาดลำตัวใหญ่กว่า
ปลาพาราไดซ์เป็นปลาที่มีถิ่นกระจายพันธุ์ในแหล่งน้ำทั่วไป รวมถึงในนาข้าวของภูมิภาคอินโดจีน ตั้งแต่เวียดนาม จนถึงเอเชียตะวันออก เช่น จีน, ฮ่องกง, ไต้หวัน, เกาหลี 
มีพฤติกรรมก้าวร้าว ในตัวผู้มักกัดกันเองเหมือนเช่นปลากัด ("Betta" spp.) ซึ่งเป็นปลาที่มีลักษณะคล้ายคลึงกัน อีกทั้งยังสามารถฮุบอากาศได้โดยตรงจากผิวน้ำ โดยไม่ต้องผ่านซี่กรองเหงือก มีพฤติกรรมในการวางไข่และผสมพันธุ์เหมือนปลากัด คือ ใช้การรัดและก่อหวอด ซึ่งสร้างมาจากน้ำลายของปลาผสมกับอากาศ ที่ผิวน้ำเหมือนกัน
การจำแนก.
ปลาพาราไดซ์ในปัจจุบันได้รับการอนุกรมวิธานไปแล้วกว่า 9 ชนิด ได้แก่
ทุกชนิดเป็นปลาที่นิยมเลี้ยงเป็นปลาสวยงาม โดยเฉพาะการเลี้ยงในตู้ไม้น้ำ
ซาโกกุ

ซาโกกุ  เป็นนโยบายต่างประเทศของรัฐบาลโชกุนโทกูงาวะเป็นระยะเวลา 265 ปีในช่วงยุคเอโดะ (ตั้งแต่ปี ค.ศ. 1603 ถึง 1868) ความสัมพันธ์และการค้าระหว่างญี่ปุ่นและประเทศอื่น ๆ ถูกจำกัดอย่างรุนแรงและชาวต่างชาติเกือบทั้งหมดถูกห้ามไม่ให้เข้ามาในประเทศขณะที่คนญี่ปุ่นถูกกันไม่ให้ออกนอกประเทศ
นโยบายดังกล่าวประกาศใช้โดยรัฐบาลโชกุนภายใต้การปกครองของโทกูงาวะ อิเอมิตสึ ผ่านกฤษฎีกาหลายฉบับตั้งแต่ปี ค.ศ. 1633 ถึง ค.ศ. 1639 และสิ้นสุดลงหลังจาก ค.ศ. 1853 เมื่อ "การเดินทางของเพร์รี" ของพลเรือจัตวาแมทธิว ซี. เพร์รีบังคับให้เปิดประเทศญี่ปุ่นเพื่อการค้ากับอเมริกาผ่านสนธิสัญญาที่เรียกว่าสนธิสัญญาคานางาวะ
ช่วงเวลาของการค้าขายที่ไม่จำกัด กะลาสีเรือและพ่อค้าชาวญี่ปุ่นเดินทางไปทั่วเอเชีย บางครั้งก่อตัวเป็นชุมชนนิฮอนมาชิในบางเมือง เช่น หมู่บ้านญี่ปุ่นในอยุธยา ในขณะที่ทูตอย่างเป็นทางการไปเยือนรัฐต่าง ๆ ในเอเชีย นิวสเปน (รู้จักกันในนามเม็กซิโกตั้งแต่ต้นศตวรรษที่ 19) และยุโรป ช่วงนี้มีพ่อค้าและโจรสลัดต่างชาติจำนวนมากที่อาศัยอยู่ในญี่ปุ่นและทำงานในน่านน้ำญี่ปุ่น
คำว่า ซาโกกุ มีต้นกำเนิดมาจากงานเขียนต้นฉบับชื่อ ซาโกกุ-รง ที่เขียนโดยนักดาราศาสตร์และนักแปลชาวญี่ปุ่นชื่อ ชิซูกิ ทาดาโอะ ในปี ค.ศ. 1801 ชิซูกิ ได้คิดคำขึ้นในขณะที่แปลผลงานของ เอ็งเงิลแบร์ท เค็มพ์เฟอร์ นักเดินทางและแพทย์ชาวเยอรมันในคริสต์ศตวรรษที่ 17 ที่เกี่ยวกับประเทศญี่ปุ่นหลังจากเดินทางมาจากอาณาจักรอยุธยา
ญี่ปุ่นไม่ได้โดดเดี่ยวอย่างสมบูรณ์ภายใต้นโยบายซาโกกุ ซาโกกุเป็นระบบที่มีการวางกฎระเบียบที่เข้มงวดเกี่ยวกับการค้าและความสัมพันธ์ระหว่างประเทศโดยรัฐบาลโชกุนและแคว้นศักดินาบางแห่ง มีการค้าขายกับจีนอย่างกว้างขวางผ่านท่าเรือนางาซากิทางตะวันตกสุดของญี่ปุ่น นโยบายดังกล่าวระบุว่าอิทธิพลของยุโรปเพียงแห่งเดียวคือโรงงานของดัตช์ที่เดจิมะในนางาซากิ นวัตกรรมทางวิทยาศาสตร์ เทคนิค และการแพทย์ของตะวันตกหลั่งไหลเข้าสู่ประเทศญี่ปุ่นผ่าน รังงากุ (ดัตช์ศึกษา) การค้ากับเกาหลีจำกัดอยู่ที่ แคว้นศักดินาสึชิมะ (ปัจจุบันเป็นส่วนหนึ่งของจังหวัดนางาซากิ) และการแลกเปลี่ยนทางการทูตได้กระทำผ่าน โชซ็อน ทงชินซา จากเกาหลี การค้ากับชาวไอนุถูกจำกัดไว้ที่แคว้นศักดินามัตสึมาเอะในฮอกไกโด และการค้ากับอาณาจักรริวกิวเกิดขึ้นในแคว้นศักดินาซัตสึมะ (ปัจจุบันคือจังหวัดคาโงชิมะ) นอกเหนือจากการติดต่อทางการค้าโดยตรงเหล่านี้ในต่างจังหวัด ประเทศคู่ค้ายังส่งคณะทูตไปพบโชกุนที่ปราสาทเอโดะและที่ปราสาทโอซากะ
นอกจากนี้ จีนภายใต้ราชวงศ์หมิง ราชวงศ์ชิง และเกาหลีภายใต้ราชวงศ์โชซ็อนได้ดำเนินนโยบายการโดดเดี่ยวก่อนที่ญี่ปุ่นจะทำ โดยเริ่มจากราชวงศ์หมิงที่ดำเนินนโยบายไห่จินในปี ค.ศ. 1371 ซึ่งต่างจากซาโกกุ อิทธิพลจากต่างประเทศนอกเอเชียตะวันออกถูกห้ามโดยจีนและเกาหลี ในขณะที่ญี่ปุ่นอนุญาตให้มีการศึกษาแนวความคิดแบบตะวันตกหรือ รังงากุ ยกเว้นศาสนาคริสต์ จีนถูกบังคับให้เปิดประเทศโดยสนธิสัญญานานกิงและสนธิสัญญาที่ตามมาภายหลังความพ่ายแพ้ในสงครามฝิ่นครั้งที่หนึ่ง โชซ็อนซึ่งมีชื่อเสียงในฐานะอาณาจักรฤๅษีถูกบังคับออกจากการโดดเดี่ยวโดยญี่ปุ่นโดยสนธิสัญญาญี่ปุ่น–เกาหลี ค.ศ. 1876 โดยใช้การทูตด้วยเรือปืนซึ่งสหรัฐเคยใช้บังคับญี่ปุ่นให้เปิดประเทศ
แกมบิท

เรมี่ เลอโบ  ทารกจากรัฐหลุยเซียน่า ผู้เกิดมาพร้อมกับความแปลกประหลาดของดวงตา คนปกติจะมีดวงตาสีขาวและดำ แต่เขากลับมีตาสีดำและแดง ด้วยเหตุนี้ทำให้พ่อทิ้งเขาไปเพราะเกรงว่าเลือดเนื้อเชื้อไขของตัวเองเป็นซาตานจากนรกมาเกิดต่อมาเขาถูกโจร กิลด์ ขโมยจากสถานเลี้ยงเด็กกำพร้ามามอบให้กับนักสะสมเด็ก แอนทิคัวรี่ จึงไม่ใช่เรื่องแปลกแต่อย่างใดที่เมื่อเขาโตมาจะกลายเป็นจอมโจรเหมือนคนเลี้ยง
ประวัติ.
แกมบิทโตมาเป็นหัวขโมยมืออาชีพ มักจะสวมเสื้อคลุมตัวใหญ่พร้อมไม้เท้าประจำตัว เขารู้ว่าร่างกายเขามีพลังพิเศษซึ่งสามารถอัดพลังงานใส่วัตถุใดๆก็ได้ออกไป
ตอนอายุ 15 ปี ซึ่งเขาเก็บมันไว้เป็นความลับ เขาใช้พลังนี้ช่วยให้ตัวเองรอดพ้นจากภัยอันตรายครั้งแล้วครั้งเล่า อาทิตอนที่เขาจะถูกจับขายให้กับ พิก นักค้าทาสซึ่งจะขายเขาอีกต่อให้กับกลุ่มไฮดร้า เขาเลยยิงพลังอัดกับไพ่ใส่หน้าพิกจนทะลุ และหนีไปในที่สุด
เขายังเคยเข้าร่วมโปรแกรม WeaponX ก่อนหน้าวูล์ฟเวอรีนเพียงไม่นาน เขาได้พบกับสตอร์มตอมตอนโต ซึ่งขณะนั้น สตอร์มสูญเสียความทรงจำเขาให้ความช่วยเหลือเธอและหาทางทำให้ความทรงจำของเธอกลับคืนมาจนเป็นผลสำเร็จ สตอร์มจึงได้ชวนเขาให้เข้าร่วมทีม X-Men ด้วยกัน ซึ่งเขาก็ตกลงในที่สุด
แต่ด้วยการเป็นสมาชิกใหม่ของเขากลับไม่ได้รับความไว้วางใจจากใครๆ เนื่องด้วยพื้นเพที่เติบโตมาเยี่ยงโจร ชอบเล่นไพ่ เล่นการพนัน สูบบุหรี่ซิการ์เป็นนิสัย ส่งผลให้นิสัยห่ามๆ เชื่อถือไม่ได้ติดตัวมา แต่ภายหลังทุกคนก็ปรับตัวเข้าหากันและเลือกที่จะไว้วางใจกันในที่สุด
ส่วนชีวิตรักขอแกมบิทที่น่าสนใจไม่แพ้กันเป็นพวกเจ้าชู้ไก่แจ้ จีบเพศหญิงทุกคนที่พบเจอ แต่คนเดียวที่เขาปันใจให้ก็คือโร้ค แม้ว่าความสัมพันธ์ของทั้งคู่จะเป็นแบบรักๆ เลิกๆ ตลอดเวลา ทว่าเรื่องราวของพวกเขาทำให้เส้นเรื่อง X-Men น่าสนใจมากขึ้นจริงๆ
สำหรับศัตรูตัวฉกาจของเขาก็คือ มิสเตอร์ซินิสเตอร์ ตัวป่วนซึ่งมาข้องแวะกับชีวิตของเขาตั้งแต่เด็กยันโต ทั้งหลอกให้เขาเข้าร่วมโปรแกรม Weapon X ช่วยผ่าตัดสมองของแกมบิทเพื่อให้เขาสามารถควบคุมพลังตนเองได้ แต่ที่จริงแล้วเป็นแผนอันชั่วร้ายที่จะกดพลังของเขาไว้ไม่ให้เขาใช้มันได้อย่างเต็มที่ เพื่อใช้งานเขาเยี่ยงทาสแกมบิทจึงปฏิญาณว่าเขาจะแก้แค้นเอาคืนซินิสเตอร์ให้สาสม
พลังพิเศษ.
แกมบิทสามารถถปล่อยพลังลำแสงชาร์จใส่ศัตรูได้ ความเจ๋งอยู่ตรงที่แทนที่เขาจะชาร์จพลังอัดใส่ไปเปล่าๆ แต่เขากลับเลือกที่จะปล่อยพลังใส่สิ่งของอย่างอื่นเพื่อเร่งให้มันไปถึงจุดหมายได้เร็วขึ้น นั้นก็คือ ไพ่
ซึ่งเขามักจะเลือกที่จะยิงใส่ไพ่จนติดเป็นนิสัยขนาดของวัตถุนั้นเป็นสิ่งที่สำคัญมาก ยิ่งมันใหญ่ อานุภาพจะยิ่งร้ายแรงแต่แกมบิทเองก็ต้องใช้แรงและพลังมากตามไปด้วย เขาสามารถขว้างไพ่ได้อย่างแม่นเป็นจับวาง อีกทั้งยังชอบใช้กระบองเหล็กหรือ โบ ในการต่อสู้แทนอีกด้วย
แกมบิทยังเป็นคนที่มีพลังจิตระดับสูงแบบเดียวกับเซเวียร์ ซึ่งเขามักใช้มันสร้างเกราะกำบังตนเอง พิษสงของเขายังไม่หมดแค่นี้ เขายังสามารถเปลี่ยนสสารของเหลว ให้กลายเป็นยาพิษสังหารคนที่เขาไม่ชอบขี้หน้าได้อีกด้วย
ปลาฉลามหลังหนามหนามสั้น

ปลาฉลามหลังหนามหนามสั้น (ชื่อวิทยาศาสตร์: "Squalus mitsukurii") เป็นปลากระดูกอ่อนจำพวกปลาฉลามชนิดหนึ่ง จัดอยู่ในวงศ์ปลาฉลามน้ำลึก (Squalidae)
ปลาฉลามหลังหนามหนามสั้นเป็นปลาฉลามที่มีขนาดเล็ก ขนาดโตเต็มที่มีขนาดไม่เกิน 1 เมตร มีลักษณะเด่น คือ ครีบหลังมีก้านครีบที่เป็นหนามแหลม อันเป็นที่มาของชื่อ
ปลาฉลามหลังหนามหนามสั้น เป็นปลาที่หาอาศัยและหากินบริเวณหน้าดินที่เป็นโขดหินในจุดที่ลึกมากถึง 950 เมตร แต่ส่วนใหญ่จะพบในความลึกประมาณ 100-700 เมตร เช่น ไหล่ทวีป แต่บางครั้งอาจพบได้ที่บริเวณชายฝั่ง แพร่กระจายพันธุ์ทั่วไปในมหาสมุทรแปซิฟิก, มหาสมุทรแอตแลนติก, มหาสมุทรอินเดีย จนถึงตอนใต้ของออสเตรเลีย ในเขตน่านน้ำไทยจะพบได้ในทะเลอันดามัน ในบริเวณไหล่ทวีปที่ลึกประมาณ 90 เมตร
เป็นปลาที่ใช้บริโภคเป็นอาหาร สามารถจับได้ด้วยอุปกรณ์ประมงแบบน้ำลึก และใช้ประโยชน์ต่าง ๆ ได้ เช่น ทำน้ำมันปลา และผิวหนังนำไปทำเป็นกระดาษทราย
การคลุมถุงชน

การคลุมถุงชน  เป็นการสมรสซึ่งบ่าวสาวมาครองคู่กันเพราะบุคคลภายนอกจัดขึ้น ไม่ใช่เพราะบ่าวสาวริเริ่มเอง การสมรสเช่นนี้เกิดขึ้นเป็นปรกติทั่วโลกจนถึงศตวรรษที่ 18 และปัจจุบันในประเทศพัฒนาแล้วยังมีอยู่ในพวกเจ้าและผู้ลากมากดีรวมถึงชนกลุ่มน้อยบางกลุ่ม ทั้งยังมีเป็นปรกติต่อไปในภูมิภาคตะวันออกกลาง ละตินอเมริกา เอเชียตะวันออก เอเชียตะวันออกเฉียงใต้ เอเชียใต้ และแอฟริกา กลุ่มอื่นที่ยังนิยมจารีตนี้อยู่ คือ โบสถ์แห่งความสามัคคี (Unification Church)
การคลุมถุงชนต่างจากการสมรสด้วยความรัก (love marriage หรือ autonomous marriage) เพราะในการสมรสด้วยความรัก บ่าวสาวค้นหาและเลือกสรรกันเอง ส่วนการคลุมถุงชนนั้นมักเกิดขึ้นด้วยน้ำมือของบิดามารดาหรือสมาชิกในวงศ์วานของบ่าวสาว ทั้งยังอาจอาศัยเถ้าแก่ (matchmaker) เช่น นักบวช เพื่อนฝูง เว็บไซต์หาคู่ หรือบุคคลอื่นซึ่งเป็นที่ไว้วางใจ
ลักษณะและระยะเวลาของการคลุมถุงชนนั้นแตกต่างกันไปในแต่ละแห่ง นอกจากนี้ ยังมีการสมรสที่เรียกว่า "กึ่งคลุมถุงชน" (quasi-arranged marriage) เป็นการที่บิดามารดาหรือผู้ปกครองชักพาบุคคลมาให้บุตรหลานดูตัว ต่อนั้นไปก็ปล่อยให้คนทั้งสองคบหาดูใจกันเองโดยไม่จำกัดระยะเวลา ความประพฤติเช่นนี้เป็นที่นิยมมากในประเทศญี่ปุ่น ละตินอเมริกาและแอฟริกาบางส่วน รวมถึงเอเชียใต้และเอเชียตะวันออก
กัปตันจมกับเรือ

"กัปตันจมกับเรือ"  เป็นมโนทัศน์และประเพณีทางทะเลซึ่งกัปตันเรือเดินสมุทร (sea captain) ถือความรับผิดชอบสูงสุดทั้งต่อเรือของเขาและทุกคนที่อยู่บนเรือ และจะยอมสละชีวิตเพื่อช่วยผู้อื่น มโนทัศน์ดังกล่าวอาจแสดงเป็น "กัปตันจมกับเรือเสมอ" หรือเพียง "กัปตันจมกับเรือ" แม้มโนทัศน์ดังกล่าวมักสัมพันธ์กับการจมของอาร์เอ็มเอส "ไททานิก" ใน ค.ศ. 1912 และกัปตัน เอ็ดเวิร์ด สมิธ แต่มโนทัศน์ดังกล่าวเกิดขึ้นก่อน "ไททานิก" อย่างน้อย 11 ปี ในกรณีส่วนใหญ่ กัปตันเรือสละไม่ออกจากเรืออย่างรวดเร็วด้วยความโศกเศร้า และมุ่งช่วยผู้อื่นแทน มโนทัศน์นี้มักลงเอยด้วยการเสียชีวิตของกัปตันหรือการช่วยเหลือกัปตันล่าช้าเพราะเป็นคนสุดท้ายที่อยู่บนเรือ
สหพันธ์วอลเลย์บอลระหว่างประเทศ

สหพันธ์วอลเลย์บอลระหว่างประเทศ  หรือที่เรียกกันโดยย่อว่า FIVB เป็นการดูแลระหว่างประเทศเพื่อการกีฬาวอลเลย์บอลชายหาดและวอลเลย์บอลในร่ม ที่ตั้งสำนักงานใหญ่ของสหพันธ์ตั้งอยู่ในโลซาน สวิตเซอร์แลนด์ และมีประธานปัจจุบันคือ อาลี กราซา
ประวัติ.
ก่อนที่สหพันธ์วอลเลย์บอลระหว่างประเทศจะก่อตั้งขึ้น กีฬาวอลเลย์บอลอยู่ภายใต้การดูแลของสหพันธ์แฮนด์บอลสมัครเล่นนานาชาติ โดยเอฟไอวีบีได้รับการก่อตั้งขึ้นที่ประเทศฝรั่งเศส ในเดือนเมษายน ค.ศ. 1947 ในช่วงปลายคริสต์ทศวรรษ 1940 สหพันธ์วอลเลย์บอลแห่งชาติของทวีปยุโรปบางประเทศเริ่มหารือเกี่ยวกับการจัดตั้งองค์กรบริหารระดับนานาชาติสำหรับกีฬาวอลเลย์บอล ซึ่งการพูดคุยเบื้องต้นนำไปสู่การจัดตั้งสภาร่างรัฐธรรมนูญในปี ค.ศ. 1947 มีสหพันธ์ระดับชาติจาก 14 ประเทศใน 5 ทวีป เข้าร่วมการประชุมระหว่างวันที่ 18–20 เมษายน และได้มีการก่อตั้งองค์กรอย่างเป็นทางการ โดยมีนายปอล ลีบ็อง ชาวฝรั่งเศสเป็นประธานคนแรกของเอฟไอวีบี การแข่งขันวอลเลย์บอลชิงแชมป์เอเชียครั้งแรกจัดขึ้นที่โตเกียว ประเทศญี่ปุ่น ในปี ค.ศ. 1955 และในการแข่งขันชิงแชมป์ครั้งนี้ ทีมชาติอินเดียสามารถเอาชนะทีมชาติญี่ปุ่นได้ในรอบชิงชนะเลิศ
หนึ่งในเป้าหมายหลักของการประชุมในปี ค.ศ. 1947 ได้บรรลุผลสำเร็จในอีกสองปีต่อมาด้วยการจัดการแข่งขันวอลเลย์บอลระดับนานาชาติรายการใหญ่รายการแรก ซึ่งก็คือการแข่งขันวอลเลย์บอลชิงแชมป์โลก และในปี ค.ศ. 1952 ได้มีการจัดการแข่งขันประเภทหญิงเป็นครั้งแรกด้วยเช่นกัน
ในปี ค.ศ. 1964 คณะกรรมการโอลิมปิกสากล (IOC) ได้รับรองให้บรรจุกีฬาวอลเลย์บอลเข้าสู่รายการแข่งขันโอลิมปิกอย่างเป็นทางการ ภายในช่วงเวลานั้น จำนวนสหพันธ์วอลเลย์บอลแห่งชาติที่ขึ้นทะเบียนกับเอฟไอวีบีได้เพิ่มขึ้นเป็น 89 สหพันธ์ ต่อมาในปี ค.ศ. 1969 ได้มีการจัดการแข่งขันระดับนานาชาติรายการใหม่ขึ้น คือ วอลเลย์บอลเวิลด์คัพ ซึ่งต่อมาในปี ค.ศ. 1991 ได้ถูกกำหนดให้เป็นการแข่งขันคัดเลือกทีมเข้าสู่กีฬาโอลิมปิก
เมื่อวันที่ 19 มิถุนายน ค.ศ. 2008 นายเว่ย์ จี้จง  จากประเทศจีน ซึ่งดำรงตำแหน่งรองประธานคนที่หนึ่งในขณะนั้น ได้เข้ารับตำแหน่งแทนระหว่างการประชุมสมัชชาใหญ่ของเอฟไอวีบี ครั้งที่ 31 จัดขึ้นที่ดูไบ หลังจากที่นายรูเบน อาโกสตา ตัดสินใจลาออก นายเว่ย์ จี้จง จึงกลายเป็นประธานคนที่สามในประวัติศาสตร์ของเอฟไอวีบี โดยพิธีส่งมอบตำแหน่งประธานได้จัดขึ้นเมื่อวันที่ 24 สิงหาคม ค.ศ. 2008 ที่ปักกิ่ง ประเทศจีน
ในปี ค.ศ. 2020 เอฟไอวีบี มีสหพันธ์สมาชิกทั้งหมด 222 สหพันธ์
การแข่งขัน.
ทีมชาติ:
สโมสร:
สิ้นสุด:
การแข่งขันวอลเลย์บอลชายหาด:
และด้านล่างนี้เป็นการแข่งขันวอลเลย์บอลชายหาดเยาวชนระดับนานาชาติ:
รายการแข่งขันอื่น ๆ.
เอฟไอวีบียังเป็นผู้รับผิดชอบการแข่งขันวอลเลย์บอลบางส่วนในระดับภูมิภาค ได้แก่
ปลาออสการ์ (สกุล)

ปลาออสการ์ เป็นชื่อสกุลของปลาน้ำจืดสกุลหนึ่ง ในวงศ์ปลาหมอสี (Cichlidae) ในวงศ์ย่อยปลาออสการ์ (Astronotinae) โดยใช้ชื่อสกุลว่า "Astronotus" (/แอส-โตร-โน-ตัส/) ซึ่งมาจากภาษากรีกคำว่า "astra" = ปลากระเบน และ "noton" = หลัง 
เป็นปลาที่พบกระจายพันธุ์ในแม่น้ำหลายสายในทวีปอเมริกาใต้ เช่น แอมะซอน, ปารานา เป็นปลาที่กินเนื้อเป็นอาหาร มีอุปนิสัยดุร้ายก้าวร้าว มีริมฝีปากหนา ดวงตากลมโต ครีบหางกลม มีขนาดยาวได้ถึง 35 เซนติเมตร
ปลาออสการ์ เป็นปลาที่ใช้รับประทานอาหารของชาวพื้นเมืองในทวีปอเมริกาใต้ โดยมีชื่อเรียกเป็นภาษาท้องถิ่นว่า "Acará-acu" นอกจากนี้แล้วยังนิยมเลี้ยงเป็นปลาสวยงาม โดยเลี้ยงกันมาอย่างยาวนานไม่ต่ำกว่า 50 ปีมาแล้ว และถือว่าเป็นปลาหมอสีชนิดแรก ๆ ด้วยที่เข้ามาจำหน่ายในประเทศไทย เป็นปลาที่สามารถจำแนกเพศได้โดยดูจากช่องเพศที่บริเวณหลังครีบท้อง เพศผู้จะมีช่องเปิดของอวัยวะเพศยื่นออกมา ในเพศเมียมีลักษณะกลม เพศผู้มีครีบหลังใหญ่กว่าเพศเมีย ในขณะที่เพศเมียครีบหลังค่อนข้างกลม เป็นปลาที่สามารถเพาะขยายพันธุ์ได้ในที่เลี้ยง
พระพุทธมณีรัตนปฏิมากร

พระพุทธมณีรัตนปฏิมากร เป็นพระพุทธรูปหยกเขียวถือเป็นพระพุทธรูปที่สำคัญอีกองค์หนึ่งของประเทศไทย เดิมประดิษฐานอยู่ ณ หอพระสุราลัยพิมาน พระบรมมหาราชวัง ปัจจุบันประดิษฐานอยู่ที่พระที่นั่งอัมพรสถาน พระราชวังดุสิต
ประวัติ.
พระพุทธมณีรัตนปฏิมากร เป็นพระพุทธรูปที่สร้างขึ้นในรัชสมัยพระบาทสมเด็จพระมงกุฏเกล้าเจ้าอยู่หัวทรงพระกรุณาโปรดเกล้าให้สร้างขึ้นเพื่อเป็นพระแก้วประจำรัชกาลของพระองค์ เป็นพระหยกสีเขียวเข้ม ศิลปะแบบรัตนโกสินทร์ สร้างเมื่อพุทธศักราช 2457 หน้าตักกว้างประมาณ 9.5 นิ้ว มีชื่ออีกชื่อคือ พระแก้้วมรกตน้อย 
ประเพณีและพิธีการ.
ไม่ปรากฏเอกสารหรือหลักฐานว่าใช้พระพุทธมณีรัตนปฏิมากรในวาระโอกาสใดในอดีต ทั้งนี้เมื่อวันที่ 27 กรกฎาคม พ.ศ. 2560 สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าฯ ให้อัญเชิญพระพุทธมณีรัตนปฏิมากร จากพระที่นั่งอัมพรสถาน พระราชวังดุสิต ไปในพิธีเจริญพระพุทธมนต์ถวายพระราชกุศลอุทิศถวาย พระบาทสมเด็จพระเจ้าอยู่หัวภูมิพลอดุลยเดช และพิธีเจริญพระพุทธมนต์ถวายพระพรชัยมงคลถวายพระราชกุศลสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษาสมเด็จพระเจ้าอยู่หัวฯ 28 กรกฎาคม พ.ศ. 2560 ณ พระลานพระราชวังดุสิต
พระพุทธบุษยรัตน์น้อย

พระพุทธบุษยรัตน์น้อย เป็นพระพุทธรูปประจำรัชกาลที่ 5 ถือได้ว่าเป็นพระพุทธรูปที่สำคัญอีกองค์หนึ่งของประเทศไทย ปัจจุบันประดิษฐานอยู่ที่หอพระสุราลัยพิมาน พระบรมมหาราชวัง
ประวัติ.
พระพุทธบุษยรัตน์น้อย เป็นพระพุทธรูปที่สร้างขึ้นในรัชกาลพระบาทสมเด็จพระจุลจอมเกล้าเจ้าอยู่หัวรัชกาลที่5 โดยเป็นพระพุทธรูปประจำรัชกาลของพระองค์เอง
สถาปัตยกรรม.
เป็นพระพุทธรูปแบบแก้วผลึกใส ศิลปะแบบล้านนา ราวพุทธศตวรรษที่ 19-20 หน้าตักกว้างประมาณ 4 นิ้ว 
ปัจจุบัน.
ปัจจุบันประดิษฐานอยู่ที่ หอพระสุราลัยพิมาน ในหมู่พระมหามณเฑียร พระบรมมหาราชวัง
มิเชลเล เจนเนเค

มิเชลเล "เชลลี" เจนเนเค (23 มิถุนายน ค.ศ. 1993 –) เป็นนักวิ่งข้ามรั้วและนางแบบชาวออสเตรเลีย ผู้ชนะรางวัลเหรียญเงินวิ่งข้ามรั้ว 100 เมตรในการแข่งขันโอลิมปิกเยาวชนฤดูร้อน 2010 เธอได้รับความสนใจจากสื่อทั่วโลกใน ค.ศ. 2012 ต่อการวอร์มอัพก่อนการแข่ง ซึ่งมีลักษณะเหมือนกับการเต้นรำ
ประวัติ.
เจนเนเค เกิดที่เคนเธิร์สท์ รัฐนิวเซาท์เวลส์ ประเทศออสเตรเลีย เธอได้เข้าศึกษาที่โรงเรียนเดอะฮิลส์แกรมมาร์ ในการสัมภาษณ์ครั้งหนึ่ง เธอได้เคยกล่าวว่างานอดิเรกของเธอคือฟุตบอลกติกาออสเตรเลีย, ฟุตบอล และแฮนด์บอล
ผลงานด้านกรีฑา.
เจเนเคได้รับการฝึกสอนโดยโค้ช มิก ซิสตี ในฐานะนักวิ่งข้ามรั้วตั้งแต่อายุ 10 ขวบที่สโมสรกรีฑาเชอร์รีบรูค เธอเข้าแข่งขันเมื่อครั้งที่เมืองแคนเบอร์ราเป็นเจ้าภาพแปซิฟิกสคูลเกมส์ 2008 ในการแข่งวิ่งข้ามรั้ว 90 และ 200 เมตร
ในเดือนมีนาคม ค.ศ. 2010 เจเนเคได้เข้าสู่เส้นชัยเป็นอันดับ 1 ในการแข่งวิ่งข้ามรั้ว 100 ม. และทำลายสถิติของออสเตรเลียในการแข่งวิ่งผลัดแบบผสมหญิงของการแข่งขันชิงแชมป์เยาวชนออสเตรเลีย 2010 รวมถึงเธอได้เข้าแข่งขันในรายการเพอร์เทกแอธเลติกออลสตาร์ส 2011 ส่วนในเดือนกรกฎาคม ค.ศ. 2010 เจเนเคได้เป็นส่วนหนึ่งของทีมชาติออสเตรเลียของการแข่งขันโอลิมปิกเยาวชนฤดูร้อน 2010 ในการวิ่งข้ามรั้ว 100 ม. และการวิ่งผลัดแบบผสมหญิง โดยในการวิ่งข้ามรั้ว เธอได้เข้าสู่เส้นชัยเป็นอันดับสองด้วยเวลา 13.56 วินาที และได้รับการจัดเป็นนักวิ่งที่ดีที่สุดหลังจากชนะในฮีตของเธอ รวมถึงในการวิ่งผลัดแบบผสมเธอได้อันดับสี่ เธอได้รับเหรียญรางวัลเป็นอันดับหนึ่งสำหรับทีมชาติออสเตรเลียจากการแข่งกรีฑาของมหกรรมกีฬาดังกล่าว
ใน ค.ศ. 2011 เธอได้เข้าแข่งขันที่ประเทศนิวซีแลนด์ซึ่งเป็นเจ้าภาพรายการคุกส์คลาสสิก และในการแข่งขันชิงแชมป์เยาวชนออสเตรเลีย 2011 เธอได้เข้าสู่เส้นชัยเป็นอันดับหนึ่งของกลุ่มรุ่นอายุไม่เกิน 20 ปี รวมถึงในเดือนเมษายน ค.ศ. 2011 เธอได้เข้าแข่งขันกรีฑาชิงแชมป์ออสเตรเลีย ครั้งที่ 89 และเข้าสู่เส้นชัยเป็นอันดับสามในการวิ่งข้ามรั้วตามหลังนักกรีฑาแชมป์โลกที่มีชื่อว่าแซลลี เพียร์สัน
เมื่อวันที่ 15 กรกฎาคม ค.ศ. 2012 เจเนเคได้อันดับห้าเมื่อสิ้นสุดการแข่งขันวิ่งข้ามรั้ว 100 ม. ชิงแชมป์เยาวชนโลก 2012 ของสมาคมกรีฑานานาชาติ หลังจากการแข่งขัน วิดีโอที่บันทึกการแข่งวิ่งข้ามรั้ว 100 ม. ในฮีตที่เธอแข่ง ได้มีการโพสต์แบ่งปันผ่านทางเว็บไซต์ ซึ่งเป็นโปรไฟล์ที่ได้รับการเผยแผ่ไปทั่วโลก
การออกผ่านสื่อ.
ในเดือนกรกฎาคม ค.ศ. 2012 วิดีโอการเต้นของเจเนเคขณะทำการวอร์มอัพก่อนการแข่งขันวิ่งข้ามรั้ว 100 ม. ในกรีฑาเยาวชนชิงแชมป์โลก 2012 ที่บาร์เซโลนาได้รับการแบ่งปันผ่านทางเว็บไซต์ยูทูบ โดยมีคลิปหนึ่งที่มียอดผู้ชมถึง 19 ล้านครั้งในสัปดาห์ต่อมาและได้รับการออกผ่านรายการทอล์กโชว์ยามดึกของอเมริกาในรายการ"เดอะทูไนท์โชว์" 
เจเนเคได้แสดงในวิดีโอตลกสั้น ๆ ที่ผลิตโดยเว็บไซต์เดอะชีพ ในชื่อ"ฟอร์เอฟเวอร์ อะโลน มีตส์ มิเชลเล เจนเนเค" โดยรับบทเป็นตัวเธอเองจากการอิงถึงวิดีโอการแข่งขันที่ได้รับการเผยแพร่ ซึ่งวิดีโอ"ฟอร์เอฟเวอร์ อะโลน" ได้มียอดผู้ชมที่กว่าสิบล้านครั้งในปี ค.ศ. 2014 
ในเดือนมกราคม ค.ศ. 2013 เจเนเคได้รับการจัดให้อยู่ในอันดับสิบของผู้หญิง 99 คนที่พึงปรารถนามากที่สุด ประจำปี 2013 ของเว็บไซต์อาส์กเม็น.คอม และเธอยังเป็นหนึ่งในนักกีฬาที่โดดเด่นในนิตยสาร"สปอร์ตอิลลัสเตรเต็ดฉบับชุดว่ายน้ำ" 2013
บรี เบลลา

บรีอันนา มันนีเกอ แดเนียลสัน (Brianna Monique Danielson) (ชื่อเกิด การ์เซีย-โคเลซ Garcia-Colace; เกิด 21 พฤศจิกายน ค.ศ. 1983) นักมวยปล้ำอาชีพและนักแสดงชาวอเมริกัน เป็นที่รู้จักดีใน WWE ภายใต้ชื่อ บรี เบลลา (Brie Bella) เป็นหนึ่งในสมาชิกเดอะเบลลาทวินส์ ร่วมกับนิกกี เบลลา
มหาวิทยาลัยวิจัยแห่งชาติ

มหาวิทยาลัยวิจัยแห่งชาติ  หรือ โครงการพัฒนามหาวิทยาลัยวิจัยแห่งชาติ 
วันที่ 1 กรกฎาคม พ.ศ. 2552 ได้ก่อตั้งขึ้น ซึ่งเป็นหนึ่งในโครงการของแผนปฏิบัติการไทยเข้มแข็ง 2555 โดยจุรินทร์ ลักษณวิศิษฏ์ รัฐมนตรีว่าการกระทรวงศึกษาธิการในสมัยรัฐบาลอภิสิทธิ์ เวชชาชีวะ มีวัตถุประสงค์เพื่อยกระดับคุณภาพทางการศึกษา การวิจัยของมหาวิทยาลัยไทยและเพิ่มขีดความสามารถในการวิจัยเมื่อเทียบกับระดับโลก โดยมหาวิทยาลัยที่ได้รับการคัดเลือกจะได้เงินสนับสนุนจากรัฐบาลเป็นเวลา 3 ปี จำนวนเงิน 9,450 ล้านบาทเพื่อเป็นทุนในการวิจัยและพัฒนาอาจารย์และบุคคลากรในมหาวิทยาลัยที่ได้รับการคัดเลือก 
วันที่ 24 สิงหาคม พ.ศ. 2552 กระทรวงศึกษาธิการ ได้ประกาศรายชื่อ มหาวิทยาลัยวิจัยแห่งชาติ จำนวน 9 แห่ง จาก มหาวิทยาลัย 15 แห่ง ที่ได้รับการเสนอชื่อ ได้แก่ จุฬาลงกรณ์มหาวิทยาลัย มหาวิทยาลัยมหิดล มหาวิทยาลัยเกษตรศาสตร์ มหาวิทยาลัยธรรมศาสตร์ มหาวิทยาลัยเชียงใหม่ มหาวิทยาลัยขอนแก่น มหาวิทยาลัยสงขลานครินทร์ มหาวิทยาลัยเทคโนโลยีพระจอมเกล้าธนบุรี และ มหาวิทยาลัยเทคโนโลยีสุรนารี 
เกณฑ์ในการคัดเลือก.
ซึ่งมีมหาวิทยาลัยผ่านเกณฑ์ 2 แห่ง ได้แก่ มหาวิทยาลัยเทคโนโลยีพระจอมเกล้าธนบุรี มหาวิทยาลัยเทคโนโลยีสุรนารี
อย่างไรก็ตามโครงการนี้ประสบกับปัญหาเรื่องงบประมาณสนับสนุนจากรัฐบาลที่ถูกปรับลดลงเป็นจำนวนมาก ซึ่งมีสาเหตุมาจากประเทศประสบกับปัญหาน้ำท่วมในปีพ.ศ. 2554 การเปลี่ยนแปลงรัฐบาลจากเหตุการณ์รัฐประหาร มีแนวโน้มว่ารัฐบาลทหารอาจจะยกเลิกโครงการดังกล่าว และเปลี่ยนมาเป็นโครงการพัฒนามหาวิทยาลัยไทยสู่มหาวิทยาลัยโลกแทน
ชาโดว์แคท

แคทเธอรีน แอนน์ "คิตตี้" ไพรด์  มนุษย์กลายพันธุ์สาวเชื้อสายยิวซึ่งเข้าร่วมทีม X-Men ตั้งแต่วัย 13 ปี ทำให้ตอนที่เธอเข้าร่วมทีมนั้น กลายเป็นสมาชิกที่อายุน้อยที่สุดไปโดยปริยาย
ประวัติ.
คิตตี้รู้ตัวว่าเป็นมิวแทนท์ เนื่องจากอยู่ดีๆ เธอก็ปวดหัวอย่างรุนแรงและร่างกายเริ่มเปลี่ยนแปลงจนเธอสามารถเดินทะลุกำแพงสุดหนาได้อย่างสบาย เรื่องราวการกลายพันธุ์ของเธอไปเข้าหูมิวแทนท์ 2 ก๊กด้วยกัน ได้แก่ X-Men และเฮลไฟร์คลับ ของ เซบาสเตียน ชอว์ ซึ่งสีง เอมมา ฟรอสต์ มาเกลี้ยกล่อมให้เธอเข้าร่วมกลุ่มด้วย แต่ว่าคิตตี้เกิดไม่ชอบขี้หน้าฟรอสต์อย่างรุนแรง เลยหันมาอยู่ทีม X-Men กลายเป็นน้องเล็กของที่นี่แทนซะงั้น
อันที่จริงแล้ว การเข้าร่วมทีม X-Men ของเธอนั้นมีเบื้องลึกเบื้องหลัง เพราะตอนแรกพ่อแม่ของคิตตี้นั้นไม่ยอมให้ลูกของพวกเขาไปอยู่กับชาร์ลส์ แต่ความคิดของพวกเขาก็เปลี่ยนไปในบัดดล พร้อมเปิดไฟเขียวคิตตี้ให้ไปเรียนรู้ชีวิตใหม่ในโรงเรียนของเซเวียร์ได้เลย ทั้งนี้เป็นเพราะ จีน เกรย์ ทำการลบความทรงจำพวกเขา แล้วใส่ความทรงจำใหม่เข้าไปนั่นเอง
ในทีมเดียวกัน คิตตี้สนิทกับสตอร์มมากที่สุด สตอร์มเป็นคนที่ช่วยให้เธอปรับตัวกับสังคมมิวแทนท์ และมีความสัมพันธ์ราวแม่ลูก อีกคนที่เธอสนิทสนมด้วยคือ โคลอสซัส ซึ่งพัฒนาจนเรียกแฟนก็ว่าได้ แต่สุดท้าย โคลอสซัสก็ไปหลงรักคนอื่น ส่วนเธอเองก็ไม่พร้อมที่จะรักใครอีก
พลังพิเศษ.
คิตตี้นั้นสามารถเดินทางทะลุวัตถุซึ่งเป็นของแข็งได้ทุกอย่าง เนื่องจาก เวลาที่เธอสามารถทำให้อะตอมในสิ่งของเปลี่ยนแปลง ไม่ได้รวมตัวแข็งแบบที่เคยเป็น และหากเธอสัมผัสตัวใครอยู่ ณ เวลานั้น เธอก็สามารถจะพาตัวคนคนนั้นทะลุสิ่งกีดขวางไปด้วยกันได้
สตอร์ม

โอโรโร่ มันโร  ปรากฏตัวครั้งแรกตอนที่เซเวียร์ เกณฑ์ขุนพลมนุษย์กลายพันธุ์รุ่นใหม่ไปช่วยเหลือ X-Men รุ่นเก่าซึ่งถูกจับตัวอยู่ที่เกาะคราคัว (Krakoa Island) เธอเป็นส่วนผสมของมิวแทนท์ 2 ราย ได้แก่ แบล็คแคท และ ไต้ฝุ่น เธอได้ชุดผ้าคลุม เสื้อผ้าหน้าผมมาจากรายแรก ส่วนพลังพิเศษมาจากรายหลัง
ประวัติ.
โอโรโร่มีพื้นเพมาจากประเทศเคนย่า แม่ของเธอ เอ็นแดร์ (N'Dare) เป็นถึงเจ้าหญิง ผู้แต่งงานกับช่างภาพข่าวชาวอเมริกัน เดวิด มันโร และให้กำเนิดสตอร์มขึ้นมา พวกเขาย้ายไปใช้ชีวิตอยู่ในอียิปต์ แต่ความสุขก็อยู่ได้ไม่นาน เมื่อพ่อแม่ของเธอเสียชีวิตลงจากเหตุวิกฤติสุเอซ (Suez Crisis) หรือสงครามครั้งที่ 2 ระหว่างอาหรับและอิสราเอล ทิ้งให้เธอกลายเป็นเด็กกำพร้าและต้องใช้ชีวิตอยู่กลางถนน เป็นขอทานตั้งแต่อายุ 6 ขวบ จากคนที่เคยเป็นถึงเชื้อพระวงศ์ของต้นตระกูลที่เก่าแก่ที่สุดในโลกกลับต้องตกระกำลำบากเพียงนี้
แต่แล้วเซเวียร์ก็ค้นพบเธอ เมื่อเขาเกิดตกเป็นเหยื่อของหัวขโมยเด็กอย่างเธอที่กรุงไคโร เซเวียร์ใช้พลังจิตเล่นงานเธอจึงทำให้รู้ว่า แท้จริงแล้วสาวน้อยตกอับคนนี้มีพลังพิเศษที่น่าทึ่ง แต่แล้วเธอกลับหนีไปได้ เพราะชาโดว์คิง เข้ามาเล่นงานเซเวียร์พอดี
โอโรโร่ย้ายไปอยู่ที่เซเรนเกติ ทางตอนเหนือของแทนซาเนีย ที่นี่เธอเปลี่ยนสถานะกลายเป็นพระเจ้าทันตาเห็น เนื่องจากเธอสามารถควบคุมลมฟ้าอากาศ เสกสรรพายุฝนฟ้าคะนองได้ตามใจชอบ ทุกคนต่างบูชาเธอ อย่างไรก็แล้วแต่ เธอได้ช่วยเหลือทีม X-Men ไว้จากการอาละวาดของเดอลูจ (Deluge) และเธอก็ได้มาร่วมทีมมนุษย์กลายพันธุ์ในที่สุด เมื่อย้ายมาอยู่อเมริกาอย่างเป็นทางการ โอโรโร่ก็ต้องปรับตัวไม่น้อย เพราะยังอ่อนต่อโลกที่ทันสมัย
พลังพิเศษ.
สตอร์มสามารถควบคุมสภาพอากาศได้อย่างอิสระ เธอสามารถก่อพายุเฮอร์ริเคน ทอร์นาโด ไต้ฝุ่น ดีเปรสชั่น สร้างพายุหิมะ ทำให้อากาศควบแน่นไอน้ำปล่อยก้อนน้ำแข็งแหลมๆพุ่งมาจากฟ้าได้ มิใช้แค่เรียกพายุมาเท่านั้น แต่เธอยังสามารถเคลียร์ท้องฟ้าให้โปร่งใสได้ และเธอยังสามารถสร้างสายฟ้า ฟ้าแลบ ฟ้าร้อง และฟ้าผ่าได้อีกด้วย เรียกได้ว่าพลังมิวแทนท์เธอก็เกือบจะทัดเทียมกับธอร์เลยทีเดียว แต่แตกต่างกันที่เธอไม่ได้เกิดเป็นเทพเจ้าอย่างธอร์
คนส่วนมากไม่เคยเป็นหนี้คนส่วนน้อยมากเท่านี้

คนส่วนมากไม่เคยเป็นหนี้คนส่วนน้อยมากเท่านี้  เป็นวลีของวินสตัน เชอร์ชิล อดีตนายกรัฐมนตรีสหราชอาณาจักร จากฉบับเต็มว่า ไม่มีครั้งใดในประวัติศาสตร์ความขัดแย้งของมนุษย์ ที่คนส่วนมากเป็นหนี้คนส่วนน้อยมากเท่านี้ ถ้อยคำถูกตัดทอนเพื่อใช้ในการโฆษณาปลุกระดมความรักชาติระหว่างสงครามโลกครั้งที่สอง
วินสตัน เชอร์ชิลกล่าววลีนี้เมื่อวันที่ 20 สิงหาคม ค.ศ. 1940 ระหว่างการตรวจเยี่ยมกองบินที่ 11 ของกองทัพอากาศบริเตน ซึ่งในขณะนั้นเป็นช่วงเวลาที่บริเตนอยู่ในระหว่างสงครามโลกครั้งที่สอง และบริเตนต้องเผชิญกับการโจมตีทางอากาศอย่างหนักจากกองทัพอากาศเยอรมัน ซึ่งคนน้อยในที่นี้หมายถึงนักบินกองทัพอากาศ ซึ่งต่อมาคำว่า คนส่วนน้อย (The Few) กลายเป็นคำเรียกทหารอากาศฝ่ายสัมพันธมิตรในยุทธการที่บริเตน
พระสัมพุทธพรรณี

พระสัมพุทธพรรณี เป็นพระพุทธรูปที่สำคัญอีกองค์หนึ่งของประเทศไทย เป็นพระพุทธรูปประจำรัชกาลพระบาทสมเด็จพระจอมเกล้าเจ้าอยู่หัว ปัจจุบันประดิษฐานอยู่ที่พระอุโบสถ วัดพระศรีรัตนศาสดาราม
ประวัติ.
พระสัมพุทธพรรณี เป็นพระพุทธรูปปางสมาธิหน้าตักกว้าง 49 เซนติเมตร สูง 67.5 เซนติเมตร พระบาทสมเด็จพระจอมเกล้าเจ้าอยู่หัวเมื่อครั้งเป็นพระวชิรญาณเถระ โปรดให้หล่อขึ้น ขณะประทับอยู่ที่วัดสมอราย (วัดราชาธิวาสราชวรวิหาร) 
ลักษณะของพระพุทธรูป.
เป็นพระพุทธรูปประทับขัดสมาธิราบ ปางสมาธิ ครองจีวรตามแบบพระภิกษุในธรรมยุติกนิกาย พาดสังฆาฏิ จีวรทำเป็นริ้วตามธรรมชาติอีกด้วย แต่องค์พระไม่มีพระเมาลี หรือพระเกตุมาลา
ปัจจุบัน.
ประดิษฐานอยู่ที่พระอุโบสถวัดพระศรีรัตนศาสดาราม
พระสัมพุทธพรรณี (จำลอง)

พระสัมพุทธพรรณี (จำลอง) เป็นพระพุทธรูปที่สำคัญอีกองค์หนึ่งของไทย ปัจจุบันประดิษฐานที่พระอุโบสถวัดราชาธิวาส
ประวัติ.
พระสัมพุทธพรรณี (จำลอง) เป็นพระพุทธรูปศิลปะรัตนโกสินทร์ ปางสมาธิราบ ขนาดหน้าตักกว้าง 20 นิ้ว วัสดุโลหะกะไหล่ทอง หล่อโดยพระบาทสมเด็จพระจุลจอมเกล้าเจ้าอยู่หัว
ลักษณะของพระพุทธรูป.
เป็นพระพุทธรูปศิลปะรัตนโกสินทร์ ปางสมาธิราบ ขนาดหน้าตักกว้าง 20 นิ้ว วัสดุโลหะกะไหล่ทองไม่มีพระเกตุมาลา พระจีวรเป็นริ้วเช่นเดียวกับครองผ้าของพระภิกษุ ซึ่งจำลองจากพระสัมพุทธพรรณี องค์ที่ประดิษฐานอยู่ในพระอุโบสถวัดพระศรีรัตนศาสดาราม โดยใต้ฐานพระพุทธรูปเป็นที่ประดิษฐานพระสรีรังคารสมเด็จพระศรีสวรินทิราบรมราชเทวี พระพันวัสสาอัยยิกาเจ้า 
ปัจจุบัน.
พระสัมพุทธพรรณี (จำลอง) ปัจจุบันประดิษฐานที่พระอุโบสถวัดราชาธิวาส
การเขียนโปรแกรมเชิงคำสั่ง

ในวิชาวิทยาการคอมพิวเตอร์ การเขียนโปรแกรมเชิงคำสั่ง หรือ การเขียนโปรแกรมเชิงอิมพาราทีฟ  คือ กระบวนทัศน์การเขียนโปรแกรม  ที่ใช้สเตตเมนต์ (หรือ คำสั่ง) ในการเปลี่ยนสถานะ  ของโปรแกรม
การเขียนโปรแกรมเชิงคำสั่งนั้นมีความคล้ายคลึงกับการพูดออกคำสั่ง  ในภาษาธรรมชาติ  ของมนุษย์ที่ใช้ในการออกคำสั่งระหว่างกัน โปรแกรมเชิงคำสั่งนั้นจะมีเซตคำสั่ง  สำหรับคอมพิวเตอร์ให้ทำงานตามคำสั่งนั้น ๆ การเขียนโปรแกรมเชิงคำสั่งจะโฟกัสในการอธิบายว่า "โปรแกรมทำงานอย่างไร"
การเขียนโปรแกรมเชิงคำสั่ง ตรงข้ามกับ การเขียนโปรแกรมเชิงประกาศ (/ การเขียนโปรแกรมเชิงดีคลาราทีฟ) ซึ่งโฟกัสที่ผลลัพท์ของโปรแกรม เน้นว่า "ผลลัพทคืออะไร" โดยไม่ได้เน้นวิธีการที่คอมพิวเตอร์ใช้ในการแก้ปัญหา ไม่ระบุรายละเอียดลำดับขั้นตอนว่าจะต้องทำอะไรบ้าง
พระพุทธรูปศิลาขาว

พระพุทธรูปศิลาขาว เป็นพระพุทธรูปปางปฐมเทศนาศิลปะทวารวดี 4 องค์ที่มีความสำคัญของไทย ปัจจุบันประดิษฐานอยู่ที่วัดพระปฐมเจดีย์ราชวรมหาวิหาร 2 องค์
ประวัติ.
พระพุทธรูปศิลาขาว เป็นพระพุทธรูปโบราณกว่าพันปี พระพุทธรูปองค์นี้เดิมอยู่ในสถูปเจดีย์วัดทุ่งพระเมรุ ในสมัยรัชกาลที่ 4 ชาวบ้านได้ทำการขนอิฐจากวัดทุ่งพระเมรุซึ่งเป็นวัดร้าง แล้วนำมาบูรณะพระเจดีย์ปฐมเจดีย์ ในขณะที่กำลังขนย้ายได้พบจอมปลวกขนาดใหญ่ และเป็นที่น่าอัศจรรย์เมื่อมีพระเกตุมาลาของพระพุทธรูปโผล่พ้นยอดขึ้นมา เมื่อชาวบ้านเห็นเช่นนั้นจึงทำการทำลายจอมปลวก เมื่อช่วยกันทำลายจอมปลวกออกก็พบกับพระพุทธรูปศิลาองค์นี้ พระพุทธรูปศิลาองค์ที่พบอยู่ในจอมปลวกนี้เป็นองค์ที่สมบูรณ์ที่สุดในกระบวน 4 องค์ และเป็นพระพุทธรูปศิลาขาวที่อายุกว่าหนึ่งพันปี ชุดนี้สร้างไว้ให้ถอดได้เป็นส่วนๆ เมื่อมีความจำเป็นต้องเคลื่อนย้ายก็สามารถถอดออกให้เคลื่อนย้ายจากสถานที่พบมายังวัดพระปฐมเจดีย์
ลักษณะของพระพุทธรูป.
พระพุทธรูปศิลาขาวเป็นพระพุทธรูปทำจากศิลาสีขาวศิลปะแบบทวารวดีปางแสดงปฐมเทศนาประทับนั่งบนบัลลังก์ห้อยพระบาททั้งสอง (ปรลัมพปาทาสนะ) ลงบนฐานทำอ้ลีบบัวบานรองรับ คือวางฝ่าพระบาทบนดอกบัวเรียกว่า “ภัทรอาสน์” หรือ “ภัทราสนะ”พระหัตถ์ซ้ายของพระพุทธรูปวางหงายอยู่เหนือพระเพลา (ขา, ตัก) ซ้ายส่วนพระหัตถ์ขวายกอยู่ในระดับพระอุระ (หน้าอก) หันฝ่าพระหัตถ์ออกปลายพระอังคุฐ (นิ้วหัวแม่มือ) กับพระดัชนี (นิ้วชี้) จีบงอโค้งจรดกันเป็นวงกลม ส่วนอีกสามนิ้วของพระหัตถ์ขวากางออก สูงประมาณ 148 นิ้ว วัสดุทำมาจากศิลาขาว
ปัจจุบัน.
ปัจจุบันพระพุทธรูปองค์ทั้ง 4 องค์ประดิษฐานอยู่ที่ต่าง ๆ ดังนี้
ไนท์ครอว์เลอร์

เคิร์ท แวกเนอร์  เป็นลูกชายของมิวแทนท์ 2 ราย รายแรกคือ มิสทีค ผู้สามารถปลอมแปลงกายเป็นใครก็ได้ และอีกรายคือ อซาเซล (Azazel) ผู้นำกลุ่มเนยาเฟม (Neyaphem) หรือมิวแทนท์ผู้ศรัทธาในศาสนาและคัมภีร์ไบเบิ้ล
ประวัติ.
ตอนถือกำเนิด เขามีร่างกายสีนำเงิน ตาสีเหลือง ดูน่าเกลียดน่ากลัว ผู้คนต่างพากันหวาดระแวง หมายจ้องเอาชีวิต มิสทีคเลยจับลูกโยนลงนำแสร้งปลอมตัวเป็นชาวบ้านแล้วบอกว่า เธอฆ่า 2 แม่ลูกตายแล้ว ทว่าด้วยความเคร่งศาสนา อซาเซลไม่ยอมให้ลูกตาย เขายกลูกตัวเองให้คนรักของเขาอีกคน มาร์จาลี ซาร์สโดส แม่มดยิปซีสาวคอยเลี้ยงดูจนโตมาพร้อมกับลูกแท้ๆของเธอเอง
เมื่อโตขึ้น เคิร์ทได้เป็น 1 มนสมาชิกของคณะละครสัตว์ สร้างชื่อเสียงโด่งดังให้กับตัวเอง แต่เมื่อคณะจะย้ายไปปักหลักที่อเมริกา เขาจึงลาออกกลับมาอยู่บ้าน ถึงกระนั้น ก็มีเหตุ จำเป็นให้เคิร์ทต้องย้ายถิ่นฐาน เมื่อเขาดันสังหารพี่ชายร่างมนุษย์ สเตฟาน อย่างไม่ตั้งใจ เนื่องจากเขาเที่ยวไล่ฆ่าเด็กจำนวนมากในหมู่บ้าน แต่คนตายไปแล้วไม่ซวยเท่าคนที่ยังมีชีวิตอยู่ ชาวบ้านต่างโมโหโกรธาที่ตัวประหลาดอย่างเขาทำร้ายเด็กๆ รุมประณามสาปแช่งว่าเป็นไอ้เด็กผี ไอ้เด็กปีศาจ
ต้องขอบคุณ ชาร์ลส์ เซเวียร์ เจ้าประจำผู้เข้ามายุติม็อบนี้ได้ทันเวลา เซเวียร์ชวนเคิร์ทเข้าร่วมทีม X-Men ซึ่งต่อมาเขากลายเป็นสมาชิกที่ทรงคุณค่าอย่างมาก เซเวียร์ยังมอบเครื่องแปลงกาย (Image Inducer) ให้เขาใช้ เพื่อทำให้เขาดูเหมือนคนปกติท่ามกลางฝูงชน แต่เขาเลือกที่จะไม่ใช้มันในภายหลัง และไปไหนมาไหนในแบบที่ตัวเองเป็นอยู่
พลังพิเศษ.
ไนท์ครอว์เลอร์ เป็นมนุษย์กลายพันธุ์ซึ่งสามารถเทเลพอร์ตหรือหายตัวได้ เขาสามารถพาตัวเอง หรือใครๆ ย้ายจากที่เก่าสู่ที่หมายในระยะประมาณ 3 กิโลเมตร ได้ในเวลาชั่วพริบตา แต่ก็มีบ้างเหมือนกัน ที่เขาสามารถเทเลพอร์ตข้ามฟากไกลถึง 665 กิโลเมตรเลย แต่ยิ่งไกล ก็ทำให้เขาสูญเสียพลังงานเยอะตามกัน
เขามีร่างกายที่ยืดหยุ่นกว่าคนทั่วไป มีหางคู่ใจเป็นอาวุธเล่นงานศัตรูได้ และสายตาของเขายังช่วยให้มองเห็นยามคำคืนได้ดีกว่าใครต่อใครด้วย
ซินต์มาร์เติน

ซินต์มาร์เติน  มีชื่ออย่างเป็นทางการว่า ประเทศซินต์มาร์เติน  เป็นประเทศองค์ประกอบแห่งหนึ่งภายในราชอาณาจักรเนเธอร์แลนด์ มีพื้นที่ครอบคลุมเฉพาะตอนใต้ของเกาะเซนต์มาร์ตินในทะเลแคริบเบียน ขณะที่พื้นที่อีกครึ่งทางตอนเหนือมีสถานะเป็นดินแดนโพ้นทะเลของประเทศฝรั่งเศส (มีชื่อว่า แซ็ง-มาร์แต็ง) ซินต์มาร์เตินมีประชากรประมาณ 37,000 คน บนเนื้อที่ 34 ตารางกิโลเมตร เมืองหลวงของดินแดนมีชื่อว่า ฟีลิปส์บืร์ค
เดิมซินต์มาร์เตินมีสถานะเป็น "ดินแดนเกาะซินต์มาร์เติน" (Island Territory of Sint Maarten) และเป็นหนึ่งในดินแดนเกาะห้าแห่งที่ประกอบกันเป็นเนเธอร์แลนด์แอนทิลลีส ต่อมาในวันที่ 10 ตุลาคม ค.ศ. 2010 เนเธอร์แลนด์แอนทิลลีสถูกยุบเลิก ซินต์มาร์เตินจึงกลายเป็นประเทศปกครองตนเองโดยตรงของราชอาณาจักรเนเธอร์แลนด์
แอนติเจน

ในวิทยาภูมิคุ้มกัน แอนติเจน หรือ สารก่อภูมิต้านทาน คือสารใด ๆ ที่กระตุ้นให้เกิดปฏิกิริยาตอบสนองทางภูมิคุ้มกันแบบปรับตัว (adaptive immune response) แอนติเจนมักเป็นสารที่แปลกปลอมหรือเป็นพิษต่อร่างกาย (เช่น แบคทีเรีย) ซึ่งเมื่อเข้ามาในร่างกายแล้วจะถูกจับโดยแอนติบอดีที่มีความจำเพาะ แอนติบอดีแต่ละชนิดถูกออกแบบมาเพื่อตอบสนองกับแอนติเจนชนิดหนึ่ง ๆ เนื่องจากมีความแตกต่างอย่างจำเพาะในส่วนจับคอมพลีเมนท์ (complementary determining region) ของแอนติบอดีนั้น ๆ (มักเปรียบเทียบว่าเหมือนการจับคู่กันได้พอดีของลูกกุญแจกับแม่กุญแจ) ผู้เสนอให้ใช้คำว่าแอนติเจนคือ ลาสโล เดเทอร์ (László Detre) ซึ่งใช้ครั้งแรกในบทความวิชาการที่เขียนร่วมกับอีลี เมตช์นิคอฟ (Élie Metchnikoff) ในปี ค.ศ. 1903 
แอนติเจนอาจเป็นสารที่ถูกสร้างโดยร่างกายเองหรือรับมาจากภายนอกก็ได้ โดยปกติแล้วระบบภูมิคุ้มกันจะไม่มีปฏิกิริยาต่อแอนติเจนของร่างกายเอง และควรจะต้องสามารถระบุและทำลาย "ผู้รุกราน" ที่ไม่ใช่ตัวร่างกายเองได้ รวมไปถึงสารที่เกิดมีขึ้นในร่างกายในภาวะที่ไม่ปกติ
ปลาสายยู (สกุล)

ปลาสายยู  ชื่อสกุลของปลาหนัง 2 ชนิด ในวงศ์ปลาเนื้ออ่อน (Siluridae) ใช้ชื่อสกุลว่า "Ceratoglanis" (/ซี-รา-โต-กลาน-อิส/)
มีรูปร่างโดยรวม คือ หัวมีขนาดเล็ก ตามีขนาดเล็ก ปากเล็กอยู่ด้านล่าง มีลักษณะสำคัญ คือ มีหนวดสั้นเป็นติ่งขอใกล้จมูก ลำตัวแบนข้างมีสีชมพูหรือสีนวล ครีบมีขอบสีคล้ำ ครีบก้นยาวมาก มีลำตัวประมาณ 25 เซนติเมตร พบใหญ่สุด 40 เซนติเมตร
มีพฤติกรรมกระดิกหนวดอย่างรวดเร็วขณะว่ายน้ำ โดยภายในเวลา 1 นาที สามารถกระดิกหนวดได้ถึง 125 ครั้ง สันนิษฐานว่าเป็นการส่งสัญญาณหาอาหารตามท้องน้ำ โดยอาหารได้แก่ สัตว์หน้าดินต่าง ๆ กุ้ง, แมลงน้ำ เป็นต้น
พบเพียง 2 ชนิด เท่านั้น คือ
ปลาดัง

ปลาดัง ชื่อสกุลของปลากระดูกแข็งในอันดับปลาหนังจำพวกหนึ่ง ในวงศ์ปลาเนื้ออ่อน (Siluridae) ใช้ชื่อสกุลว่า "Hemisilurus" (/เฮม-อิ-ซิ-ลู-รัส/)
มีรูปร่างทั่วไปคล้ายกับปลาในสกุล "Ceratoglanis" ซึ่งเคยถูกจัดให้อยู่ในสกุลเดียวกันมาก่อน แต่ทว่าปลาในสกุลปลาดังนั้น จะมีความลาดที่ส่วนหลังหลังจากหัวสูงกว่า หนวดมีขนาดยาวกว่าและมีพฤติกรรมกระดิกหนวดเพื่อช่วยในการหาอาหารได้เร็วน้อยกว่าปลาสกุล "Ceratoglanis" มีความยาวตั้งแต่ 50–80 เซนติเมตร
โดยที่คำว่า "Hemisilurus" นั้นมาจากภาษากรีก ที่หมายถึง "ครึ่ง" (ημι) ของ "ปลาเนื้ออ่อน" (silurus)
พบทั้งหมด 3 ชนิด ได้แก่
โพสต์ทูเดย์

โพสต์ทูเดย์ ก่อกำเนิดเมื่อวันที่ 7 กุมภาพันธ์ พ.ศ. 2546 ในเครือบางกอกโพสต์ เป็นหนังสือพิมพ์ธุรกิจรายวันฉบับภาษาไทย ที่ตีพิมพ์จำหน่ายในประเทศไทย ของบางกอกโพสต์ที่นำเสนอข้อมูล ข่าวสาร ทั้งด้าน เศรษฐกิจ และลีลาชีวิต ปัจจุบันอยู่ในเครือเนชั่น
เมื่อวันที่ 20 กุมภาพันธ์ 2562 นาย สุทธิเกียรติ จิราธิวัฒน์ ประธานกรรมการบริหาร บริษัท โพสต์ พับลิชชิง จำกัด (มหาชน) ได้เรียกประชุมคณะผู้บริหารและมีมติว่าจะปิดหนังสือพิมพ์โพสต์ทูเดย์ และหนังสือพิมพ์เอ็มทูเอฟ(ฟรีเปเปอร์) ภายในเดือนมีนาคม 2562 โดยให้เหตุผลว่า จากสาเหตุการขาดทุนอย่างต่อเนื่องและจะปรับเปลี่ยนเป็นสื่อดิจิตัล จากการปิดตัวของเอ็มทุเอฟและโพสต์ทูเดย์ทำให้บริษัทเลิกจ้างพนักงาน 200 คน ในส่วนของบางกอกโพสต์ยังมีคงอยู่
เอ็มทูเอฟ

เอ็มทูเอฟ  เป็นหนังสือพิมพ์รายวันไทยขนาดแทบลอยด์ในประเทศไทย ที่ผลิตเนื้อหาแบ่งเป็นรูปเล่มใหม่ในเครือเดียวกับหนังสือพิมพ์ โพสต์ทูเดย์ และบางกอกโพสต์ โดยเริ่มออกฉบับปฐมฤกษ์เมื่อวันที่ 11 ตุลาคม พ.ศ. 2554 มีจำนวนพิมพ์วันละ 420,000 ฉบับในช่วงเริ่มต้น และขยับเป็น 600,000 ฉบับในปีพ.ศ. 2557 โดยมีการตรวจสอบรับรองยอดพิมพ์โดยองค์กรต่างประเทศ HKABC ที่นานาประเทศให้การยอมรับและเชื่อถือ มีรายได้หลักจากการโฆษณาเพียงทางเดียว ตั้งกลุ่มผู้อ่านเป้าหมายที่มีรายได้สูง นักเดินทาง และพนักงานบริษัท ในกรุงเทพมหานครและปริมณฑล ซึ่งเป็นกลุ่มเป้าหมายหลักของกลุ่มลูกค้าที่ซื้อพื้นที่โฆษณา โดยแบ่งวิธีการเข้าถึงผู้อ่านเป็นสองส่วน ประกอบด้วย
เมื่อเดือนกุมภาพันธ์ 2562 สุทธิเกียรติ จิราธิวัฒน์ ประธานกรรมการบริหาร บริษัท โพสต์พับลิชชิงจำกัด (มหาชน) (ปัจจุบันคือ บริษัท หนังสือพิมพ์ บางกอกโพสต์ นิวส์เปเปอร์ จำกัด (มหาชน)) ได้ออกมากล่าวถึงนิตยสารโพสต์ทูเดย์และเอ็มทูเอฟ จะปิดตัวลงในเดือนมีนาคม 2562 ด้วยเหตุผลปัญหาขาดทุน และจะเปลี่ยนเป็นสื่อพิมพ์ดิจิตอลแทนเพื่อตอบสนองผู้อ่าน
คิม ดง-ฮย็อน (นักแสดง)

คิม ดง-ฮย็อน  เป็นนักแสดง, นายแบบ และนักร้องชาวเกาหลีใต้ เขาเป็นที่รู้จักจากการรับบทนำในละครเช่น "The Miracle", "Good Morning Double-Decker Bus" และ "The 1km Distance Between Us" เขาเป็นอดีตสมาชิกวง บอยเฟรนด์
เดบิวต์ครั้งแรกเมื่อวันที่ 26 พฤษภาคม ค.ศ. 2554 ในรายการ Mnet's M!Countdown
ประวัติ.
คิม ดง-ฮย็อน เกิดเมื่อวันที่ 12 กุมภาพันธ์ พ.ศ. 2532 ที่ โซล, เกาหลีใต้
อาชีพ.
ดงฮย็อนเปิดตัวในฐานะผู้นำของบอยเฟรนด์เมื่อวันที่ 26 พฤษภาคม 2554 ในรายการ Mnet's M!Countdown
เอ็กมาอินเตอร์เนชันแนล

เอ็กมาอินเตอร์เนชันแนล  เป็นองค์กรเอกชนไม่แสวงหาผลกำไร ที่ดำเนินงานเกี่ยวกับระบบสารสนเทศและการสื่อสาร โดยองค์กรได้เปลี่ยนมาใช้ชื่อนี้ในปี พ.ศ. 2537 เมื่อสมาคมผู้ผลิตคอมพิวเตอร์แห่งยุโรป (European Computer Manufacturers Association or ECMA) ได้เปลี่ยนชื่อเพื่อให้มีชื่อที่สะท้อนถึงความเป็นสากลขององค์กร จึงทำให้ชื่อดังกล่าวไม่เป็นตัวย่อและไม่ใช้ตัวอักษรใหญ่ทั้งหมดอีกต่อไป
โดยเริ่มแรกนั้น องค์กรก่อตั้งขึ้นในปี พ.ศ. 2504 เพื่อกำหนดมาตรฐานของระบบคอมพิวเตอร์ในภาคพื้นยุโรป แต่ระบบการเป็นสมาชิกขององค์กรในปัจจุบันเปิดกว้างสำหรับการเป็นสมาชิกจากทั้งบริษัทใหญ่หรือเล็กจากทั่วโลกที่ผลิต จำหน่าย หรือพัฒนาระบบคอมพิวเตอร์และการสื่อสาร และมีความสนใจหรือมีประสบการณ์ในด้านเทคนิคตามที่กำหนดโดยองค์กร 
ที่ตั้งปัจจุบันขององค์กร ตั้งอยู่ที่เมืองเจนีวา ประเทศสวิตเซอร์แลนด์